Odluka predstavnika RS pogrešna i jednostrana\nUbrzo nakon najave predstavnika Republike Srpske da više neće odlučivati ni o jednom pitanju iz nadležnosti državnih organa do usvajanja Zakona o Ustavnom sudu, stigle su i reakcije iz Sarajeva. Vlast i opozicija sa nivoa Bosne i Hercegovine sličnog su mišljenja: odluka je pogrešna, jednostrana i ide na štetu građana Republike Srpske.\nMeđu prvima se oglasila Stranka demokratske akcije, s porukom da bi reforma Ustavnog suda značila promjenu Dejtonskog mirovnog sporazuma, te da tako nešto neće biti moguće. Reagovali su i članovi Predsjedništva Šefik Džaferović i Željko Komšić. Poručuju da niži nivoi vlasti ne mogu da dovode u pitanje institucije Bosne i Hercegovine, te da su odluke Ustavnog suda obavezujuće i da se moraju poštovati. Bošnjački član Predsjedništva Šefik Džaferović pozvao je domaće pravosudne institucije, kao i međunarodnu zajednicu da se pokrenu.\nU ovom slučaju, saglasni su i vlast i opozicija sa nivoa Bosne i Hercegovine. Lider SBB-a Fahrudin Radončić poručuje da će, ako današnju odluku provedu u djelo, politički predstavnici Republike Srpske naštetiti njenim građanima. SDP-ov poslanik Saša Magazinović kaže da se integritet institucija ne može narušiti.\nOglasila se i ambasada Sjedinjenih Američkih država u Bosni i Hercegovini. Pozvali su sve strane da poštuju osluke Ustavnog suda BiH, a izabrane predstavnike da izvršavaju svoje dužnosti. Naglasili su i da je poštovanje odluka Ustavnog suda obaveza, ne samo Bosne i Hercegovine nego i svih ostalih evropskih zemlja. Iz Kancelarije Visokog predstavnika poručuju da je, bez obzira što nisu vidjeli odluku kojoj je Ustavni sud proglasio neustavnim Zakon o poljoprivrednom zemljištu Republike Srpske, Ustavni sud kamen temeljac na kojima počiva ustavni okvir, te da se ne smije dozvoliti paraliza državnih institucija.\nTags #OHR #reakcije #Sarajevo #Šefik Džaferović #Ustavni sud BiH #Željko Komšić\nPotrebno otkloniti dio problema u pčelarstvu


Stvaranje matičnih ćelija pomoću CRISPR tehnologije - ELEMENTARIJUM\nU svom novom istraživanju tim sa Instituta Gledstoun u San Francisku predstavlja upotrebu CRISPR tehnologije u stvaranju matičnih ćelija od ćelija kože\nPre više od jedne decenije počinju da se javljaju revolucionarna otkrića u oblasti stem ćelija, čiji je značaj prepoznat još osamdesetih godina. Šinja Jamanaka i Džon Gerdon dobijaju Nobelovu nagradu za medicinu 2012. godine povodom opisa mehanizma za reprogamiranje telesnih ćelija u matične ćelije. U januaru ove godine izlazi novo istraživanje tima sa Instituta Gledstoun u San Francisku koje prikazuje novi veliki korak u ovom polju – upotrebu CRISPR tehnologije u stvaranju matičnih ćelija od ćelija kože.\nIndukovane pluripotentne matične ćelije (iPS cells) dovele su do revolucije u medicini iz više razloga, među kojima je najvažnija mogućnost transformacije bilo koje ćelije u matičnu ćeliju, koja se dalje može diferencirati u bilo koju drugu ćeliju. Ovim postupkom razvija se potpuno nova vrsta personalizovane medicine koja bi se zasnivala na samodonorstvu. Na ovaj način bi kožna ćelija jedne osobe mogla da se u laboratoriji genetski izmeni u, na primer, ćelije jetre koje bi poticale od genetskog materijala iste te osobe. Lečenje raka jetre kod ove osobe bi ovim putem bilo značajno olakšano, s obzirom na to da su potencijalne imunološke reakcije organizma skoro potpuno onemogućene.\nOd najpre otkrivena četiri gena (Oct3/4, Sox2, Klf4 i c-Myc) koji funkcionišu kao transkripcioni faktori zaslužni za diferenciranje stem ćelija u druge ćelije Šeng Ding i njegov tim sa Gledstouna naciljali su dva najznačajnija – Sox2 i Oct4. Njihova ideja bila je da ispitaju da li pomoću CRISPR tehnologije mogu da pokrenu ove gene koji bi dalje vodili reprogamiranje diferenciranih ćelija u iPS ćelije.\nCRISPR je u ovom slučaju istraživačima poslužio kao prenosnik informacija, obaveštavajući gene kada treba da ce aktiviraju. Ding i saradnici dobili su neočekivano jak odgovor na osnovu minimalne aktivacije. Pokretanje samo jednog genskog lokusa dovelo je do propagiranog širenja aktivacije i reprogramiranja ostalih ćelija velikom brzinom. Ovo je značajno velika razlika u odnosu na aktivaciju preko transkripcionih faktora, gde je neophodna sinhronizacija sva četiri pomenuta gena pomoću određenih proteina da bi se pokrenuo proces remodelovanja. Pokretanje ovog procesa direktnom manipulacijom ćelijskog genoma u ovom istraživanju pokazalo se kao efikasniji i brži metod za indukovanje matičnih ćelija.\nDinga i saradnike iznenadio je ovako sveobuhvatan proces aktivacije i rezultat da je manipulacija samo jednog gena dovoljna da pokrene istu aktivnost na hiljadama različitih lokusa u genomu. Plan za dalje istraživanje zbog toga ide upravo u pravcu pokušaja razumevanja ove šireće aktivacije.\nPored personalizovane terapije, istraživanja iPS ćelija idu i ka pronalaženju imunološki neutralnih terapija koje bi se mogle primeniti na široj populaciji. Važan faktor u ovom procesu je kontrola kvaliteta produkovanih iPS ćelija putem Evrpske banke indukovanih pluripotentnih ćelija, osnovane sa ciljem da pruži veliku zajedničku bazu podataka i pomagala za istraživače u ovoj oblasti.


Arhiva - Bivši republikanski predsednički kandidat, Mit Romni, na predizbornom mitingu tokom kampanje, 24. avgusta 2018. u Juti.\nMit Romni, bivši republikanski predsednički kandidat i uskoro senator iz Jute, oštro je kritikovao predsednika Donalda Trampa sugerišući da je lider SAD izazvao zabrinutost širom sveta.\nU tekstu u Vašington postu, objavljenom u utorak uveče, Romni je kritkovao brojne Trampove poteze u decembru.\n"Postavljanje viših zvaničnika sa malo iskustva, napuštanje saveznika koji su se borili uz nas i predsednikovo lakomislene tvrdnje da je Amerika dugo bila žutokljunac u svetskom poslovima - sve je to srozalo njegovo predsednikovanje", napisao je on.\nDodao je da su "Trampove reči i akcije izazvale zabrinutost širom sveta".\nArhiva - Predsednik Donald Tramp, 20. decembra 2018. u Vašingtonu.\nRomni je napisao da je Trampovo ponašanje tokom poslednje dve godine pokazalo da predsednik nije dorastao toj poziciji.\nRomni teži nezavisnoj poziciji dva dana pre nego što će stupiti na dužnost u četvrtak. Nije jasno da li će se Tramp suočiti sa ozbiljnim izazivačem 2020. u obezbeđivanju nominacije Republikanske stranke za predsednika.\nTramp je prošlog februara odobrio Romnijevu kandudaturu za mesto u Senatu iz Jute.\nTokom predsedničke kampanje 2016., Romni je nazivao Trampa "lažnjakom" koji "američku javnost drži za budale". Tramp je odgovorio da se Romni "ugušio kao pas" tokom svoje neuspešne kampanje 2012. protiv demokratskog predsednika Baraka Obame.\nUprkos ranijim Romnijevim kritikama, Tramp je kratko nakon pobede u novembru 2016. kratko razmatrao postavljanje Romnija za državnog sekretara.\nU svom tekstu od utorka, Romni kaže da će istupati otvoreno protiv značajnih izjava ili akcija koje šire podele, rasizam, seksizam, antiimigrantski stav, ili koje su nečasne i razarajuće po demokratske institucije.\nRomni snažno brani slobodu štampe i izaziva Trampove ponovljne napade na neke medije, koje predsednik označava kao "neprijatelje naroda".\n"Mediji su od ključne važnosti za Republiku, za našu slobodu, za cilj slobode u inostranstvu i za našu nacionalnu bezbednosti. Ona je u mnogo čemu naš prijatelj", napisao je Romni u tekstu od novembra.


Eleonora Vlahović BIOGRAFIJA\nEleonora Vlahović, školski psiholog skoro tri decenije.\nSvo to vreme bavi se obrazovanjem i to iz različitih uloga. Započinje kao nastavnik psihologije u Pedagoškoj akademiji i u nekoliko srednjih škola, a zatim godinama radi kao stručni saradnik-školski psiholog u Saobraćajno tehničkoj školi u Zemunu.U tom periodu intenzivno se bavi prevencijom mladih od bolesti zavisnosti, reproduktivnim zdravljem mladih i bezbednošću dece u saobraćaju.\nOd 2001. godine radi kao savetnik ministra u Ministarstvu prosvete na poslovima stručnog usavršavanja nastavnika. Pri osnivanju Republičkog Zavoda za unapređivanje obrazovanja i vaspitanja 2005. godine prelazi u tu instituciju kao savetnik koordinator gde i danas radi.\nDo 2013. godine bila je rukovodilac Sektora za društveno-humanističke i umetničke predmete u Centru za razvoj programa i udžbenika, a sad je rukovodilac Centra za profesionalni razvoj zaposlenih u obrazovanju. Učestvovala je u pripremi mnogih dokumenata koji uređuju oblast obrazovanja, posebno onih koji se odnose na rad psihologa i nastavne programe psihologije u srednjim školama.Od diplomiranja je aktivna u radu Društva psihologa Srbije. Bila je predsednik Republičke sekcije nastavnika psihologije i Republičke sekcije stručnih saradnika srednje škole. U dva mandata bila je član Upravnog odbora Centra za primenjenu psihologiju.\nUčestvovala je u različitim projektima i objavila više knjiga i članaka koji su uglavnom iz oblasti preventivnog rada sa mladima.\nДатум креирања: 17 октобар 2013


13 načina da se oslobodite stresa u trudnoći « Najbolja Mama Na Svetu // Content Insight\nPozitivne misli i pozitivan pogled na stvari koje va se događaju sprečavaju povećanje stresa. Tražite uvek ono pozitivno u nekoj situaciji ili događaju, budite zahalni za sve što imate u životu i uživaje u svakodnevici. Ovaj jednostavan životni stav će vam pomoći da budete opušteniji i lakše se sučite sa izazovima koji su na putu.\nŠta vama pomaže da smanjite nivo stresa u trudnoći? Podelite vaše iskustvo sa drugim mamama.\nTipovi ljudi koje srećemo tokom trudnoće\nKako olakšati detetu razvod roditelja\nIshrana u trudnoći - 5 stvari koje treba i 5 koje ne treba da radite


Nije bilo razgovora o rekonstrukciji Vlade – Nadlanu.com\nNije bilo razgovora o rekonstrukciji Vlade\nBEOGRAD, 12. decembra 2010. (Beta) – Ministar unutrašnjih poslova Srbije Ivica Dačić izjavio je u nedelju da do sada u vladajućoj koaliciji nije bilo konkretnih predloga ni razgovora o rekonstrukciji Vlade.\n„Nikada ni na kakvim zvaničnim kosultacijama lidera naše koalicije nije bilo konkretnih razgovora na tu temu, odnosno konkretnih predloga“, rekao je Dačić na konferenciji za novinare.\nDačić, koji je i predsednik Socijalističke partije Srbije (SPS) rekao je da je ta stranka spremna da o rekonstrukciji Vlade razgovara, ukoliko budu ponuđeni konkretni predlozi.\n„Mi smo spremni da razgovaramo, da ne ispadne da SPS nešto koči, samo da vidimo šta se predlaže, niko od nas ne mora da bude ministar i niko od naših ministara nije odbio da razgovara na tu temu“, rekao je Dačić.\nOn je naveo i da do sada nije čuo da je na Vladi bilo reči o smeni ministra spoljnih poslova Srbije Vuka Jeremića.


Leto na „Olimpu” 2018. : Gradska opština Zvezdara\nLeto na „Olimpu” 2018.\nVeć šestu godinu za redom Sportski centar „Olimp-Zvezdara”, u saradnji sa Sekretarijatom za sport i omladinu grada Beograda i Gradskom opštinom Zvezdara, realizuje besplatne sportsko-rekreativne i edukativne programe u vreme trajanja letnjeg školskog raspusta.\nLetnji programi za učenike osnovnih i srednjih škola na „Olimpu” su tradicionalno najposećenija manifestacija u okviru Sportskog centra „Olimp – Zvezdara“.\nProgrami su osmišljeni da obuhvate različite sadržaje i da ponude korisnicima što veći broj raznovrsnih aktivnosti.\nPoučeni dugogodišnjim iskustvom, letnji kampovi su osmišljeni da objedine određene grupe sportova koje su interesantne korisnicima, a sastavni deo programa svih kampova je i korišćenje kompleksa otvorenih bazena, što je jedna od omiljenih aktivnosti učesnika u kampu.\nPored kampova, već tradicionalno, Grad Beograd je nastavio da podržava akciju besplatnog ulaska na bazene sredom za sve školarce uz đačku knjižicu, a za one koji žele da nauče da plivaju ili usavrše svoju tehniku plivanja na raspolaganju je i Škola plivanja gde će proći obuku sa licenciranim trenerima.\nPrvi put ove godine biće realizovan i projekat „Letnja škola fotografije“ za sve učenike srednjih škola. Cilj projekta je da mladi ljudi nauče nešto o istoriji i nastanku fotografije, o tehnologiji izrade, o vrstama fotografije i da kroz praktičan rad sagledaju umetnički aspekt ove mladima tako bliske teme.\nSvi programi u okviru Leta na „Olimpu” su besplatni a prijavljivanje traje od 01. do 15. juna na prijavnici Sportskog centra „Olimp – Zvezdara“, Vjekoslava Kovača 11.\nBroj mesta je ograničen za sve programe a za učesnike u letnjim kampovima u amfiteatru, trim i fiskulturnoj sali obezbeđena je i užina tokom trajanja programa.\nPozivamo sve školarce da se na vreme prijave za učešće u letnjim programima na Olimpu i da kvalitetno provedu slobodno vreme tokom letnjeg raspusta družeći se sa vršnjacima na najzdraviji mogući način – baveći se sportom i rekreacijom.\nViše informacija o Letu na „Olimpu” i ponuđenim programima možete videti u prilogu:


Sistem menadžmenta kvalitetom i njegovi procesi\nJP "GAS-RUMA" uspostavlja, dokumentuje, primenjuje, održava i unapređuje sistem menadžmenta kvalitetom prema ISO 9001:2015 kao sredstvo za ostvarivanje utvrđene politike i ciljeva kvaliteta proizvoda, procesa i usluga.\nSve procese koji se odvijaju u JP "GAS-RUMA" podelili smo na procese koji se odnose na krajnjeg korisnika, procese proizvodnje/usluga i procese koji su u vezi sa proizvodnjom (glavni procesi), upravljačke procese i procese podrške, što je prikazano na slici.\nTehnički i ljudski resursi kao i neophodna infrastruktura postavljaju neophodne uslove za realizaciju navedenih procesa.\nSvi procesi koji se odvijaju u JP "GAS-RUMA" se prate i analiziraju na bazi karakteristika evidentiranih u zapisima o kvalitetu. Izlazni podaci kao performanse procesa, od kojih zavisi kvalitet proizvoda/usluga se evidentiraju i čuvaju na odgovarajući način koji je propisan u proceduri ili uputstvu.


Pa, zahvaljujući Dior brendu, to više ne mora biti vaš problem. Prateći dizajn dekadentnih aksesoara poput flašice za vodu sa monogramom, slavni modni brend je upravo predstavio kolekciju brendirane opreme za vežbanje, u partnerstvu sa Technogym.\nProslavljajući lansiranje Dior Vibe sportske linije, Dior je angažovao italijansku kompaniju za dizajn trake za trčanje, klupe za dizanje tegove i lopte sa Dior logoom. Christian Dior brending takođe se može videti na tegovima i bućicama koji dolaze u kompletu sa celim setom. Pored toga, ispis imena slavnog brenda ispraćen je i štraftama koje su prepoznatljivi Dior simbol.\nOvaj asortiman limitiranog izdanja poslužiće kao nastavak Cruise 2022 kolekcije koju potpisuje Marija Gracija Kjuri, a koja je sadržala čitav niz sportskih kreacija. Modeli su prošetali pistom noseći sportske kombinacije sa komadima poput helanki i sportskih brushaltera.


Vesti online / Vesti / Ex YU / Džaba se ljuti: Grujičić ubedljivo jači od Durakovića\nKandidat Koalicije "Zajedno za Srebrenicu" Mladen Grujičić sa 3.957 glasova ubedljivo vodi ispred aktuelnog načelnika Ćamira Durakovića, koga podržavaju bošnjačke partije, podaci su Centralne izborne komisije.\nUbedljivo vođstvo na izborima: Mladen Grujičić\nNa osnovu podataka sa 88,89 odsto obrađenih biračkih mesta, Grujičića podržava 70,46 odsto birača, a Durakovića 29,29 odsto.\nNa internet stranici CIK-a objavljeno je da su do 13.47 časova obrađeni podaci sa 24 od ukupno 27 biračkih mesta u Srebrenici.\nInače, nešto ranije Opštinska izborna komisija zatražila je danas uvid u prebrojane glasačke listiće sa četiri biračka mesta.\n* Duraković da spusti loptu: "I pre su Srbi bili načelnici Srebrenice"\n* Duraković umislio da je Ruzvelt!


Protestu je prethodila konferencija za štampu, održana u Centru za kulturnu dekontaminaciju, na kojoj su se okupljenima obratili Milenko Srećković (Pokret za slobodu), Zoran Gočević\n(Srbolek), Zdravko Deurić (Jugoremedija), Vanja Dragojlović (Sever, Subotica), Ljubica Stjepanović Muhić (IP Prosveta), Dejan Živković (Želvoz, Smederevo). Tokom konferencije, u kojoj su učestvovali i akcionari C-marketa, radnici Rekorda iz Rakovice, RS Partners PES iz Surdulice i ABS Minela, istaknuta je velika uloga koju je Verica Barać imala u\nrazotkrivanju korupcije koja se dešavala tokom privatizacije navedenih preduzeća. Okupljenima se obratio i Danilo Šuković, suprug Verice Barać, ujedno i član Saveta, poručivši im da će društvo biti slobodno jedino ukoliko se oslobodi sprege između tajkuna i političara,\na na taj način će se ujedno i odužiti Verici. Podršku radničkim borbama pružili su i Miroslav Grubanov (udruženje „Paori“ iz Crepaje), Zoran Dimitrijević (udruženje „Srpski ratni veterani“), Dragana Čabarkapa (Sindikat novinara Srbije) i Jelena Veljić (studentski kolektiv Odbrani Filozofski).\nOvom prilikom, elektronska verzija izveštaja o korupciji u privatizaciji poslata je i\npredstavnicima Evropske komisije u Srbiji, specijalnom predstavniku za Balkan Jelku Kacinu kao i Evropskoj komisiji. Podsećamo, Evropski parlament usvojio je 29. marta rezoluciju kojom se izražava neophodnost revizije privatizacija 24 kompanije u Srbiji, za koje Evropska komisija smatra da postoje ozbiljne sumnje u njihovu zakonitost. U izveštaju koji je Pokret za slobodu poslao predstavnicima EU ističe se potreba da se spisak spornih privatizacija proširi i na sve druge sporne slučajeve privatizacije; taj proces treba otpočeti slučajem preduzeća\nSEVER iz Subotice i RS Partners PES iz Surdulice, dok će se u narednim izveštajima predstaviti priroda i obim korupcije koja postoji i u drugim preduzećima. Isto tako, insistira se na hitnom rešavanju pitanja privatizacije Srboleka i Jugoremedije kako bi se spasila proizvodnja u tim fabrikama.Po završetku konferencije, nekoliko stotina radnika okupilo se ispred zgrade Vlade Srbije, gde su Vladi Srbije još jednom predati izveštaji Saveta za borbu protiv korupcije koji detaljno opisuju korupciju u\npostupku privatizacije. Podršku ovomprotestu dali su i poljoprivrednici koji su na taj način obeležili 17. april - Svetski dan seljačke borbe.\nGde je danas Prvi maj?


Dijalog za budućnost - peti onlajn edukativni seminar: Od definisanja problema do razvijanja i kreiranja ideja - BFPE\nDijalog za budućnost – peti onlajn edukativni seminar: Od definisanja problema do razvijanja i kreiranja ideja\nSvetlana Stefanović 7 октобра, 2020 26 децембра, 2020\nBFPE » U fokusu » Spoljna politika i bezbednost » Dijalog za budućnost – peti onlajn edukativni seminar: Od definisanja problema do razvijanja i kreiranja ideja\nOnlajn edukativni seminar u okviru programa „Dijalog za budućnost“ nastavljen je 06. oktobra 2020. godine. Ovog utorka, započeo je drugi modul edukativnih seminara, u okviru kojeg će polaznice u nizu radionica tokom čitavog oktobra meseca sticati nova znanja i veštine.\nPrvu radionicu u okviru drugog modula održala je Zorana Smiljanić Milojević, po obrazovanju diplomirani inženjer organizacionih nauka, ali i akreditovana trenerica za profesionalni razvoj zaposlenih u državnoj upravi, Ministarstva za javnu upravu i lokalnu samoupravu.\nU razgovoru sa trenericom, polaznice su imale priliku da steknu veštine koje će im olakšati proces postavljanja problema i kreiranja rešenja. Učesnice su kroz rad u grupama interaktivno učestvovale u radionicama i samom predavanju.\nPolaznice seminara bile su podeljene u četiri grupe koje se tiču aktivizma, uloge žena u medijima i kulturi, osnaživanju žena kroz dodatnu edukaciju, ali i grupu posvećenu ženama i bezbednosti. Deo petog onlajn edukativnog seminara bio je posvećen i prezentovanju ideja od strane samih učesnica.\nPrevious PostNa Mikser festivalu o neograničenim potrebama ljudi naspram ograničenih resursa naše planete\nNext Post"Stabilna nestabilnost" na Istočnom Mediteranu


Ministar finansija Siniša Mali izjavio je danas da, kada je reč o stanju u budžetu, za celu godinu planiran je deficit od 0,5 odsto, ali da je u prva tri meseca za 35 milijardi dinara bolji rezultat od projektovanog.\n"Ako se po jutru dan poznaje, možemo da očekujemo dobre rezultate za ovu godinu", rekao je Mali za RTS i naveo da bi se onda otvorio fiskalni prostor za povećanje plata i penzija.\nMali: Otvara se prostor za povećanje plata i penzija\nPodseća da je projekcija pravljena sa MMF-om i ističe da je u prošloj godini Srbija imala rast BDP-a 4,3 odsto, što je među boljim rezultatim u Evropi.\n"Ako nastavimo ovako, naravno da se otvara prostor za povećanje plata i penzija", ponovio je Mali i ocenio da su zato važni susreti kao što je predstojeći forum u Kini.\n"Radimo na tome da se poveća broj investitora", rekao je ministar i naglasio da to znači više novca u budžetu.\nGovoreći o leks specijalisu kao rešenju za gradjane zadužene u švajcarskim francima, ministar Mali je najavio za danas i sutra raspravu u Skupštini.\nDodao je da je reč o konačnom rešenju za mnoge porodice i da mu je drago što posle 12 ili 13 godina oni kažu da ih je država čula.\nIstiče da je nađeno kompromisno rešenje i da ne postoji drugi način da država reaguje.\n"U nekom trenutku, kada vidite da ljudi ostaju bez krova, da se porodice raspadaju, morate da reagujete kao odgovorna država i društvo. Pomažemo i treba da pomognemo onima kojima je naša pomoć najpotrebnija", poručio je Mali.\nKaže da će građani imati izbor da li hoće po novom zakonu da konvertuju kredite u evro uz otpis glavnice ili da nastave sa sudskim sporovima.\nI FISKALNI SAVET O PLATAMA I PENZIJAMA Ima li prostora za rast kako tvrdi Siniša Mali


Karatisti Užica u odličnoj formi - Užice Oglasna Tabla\n11 марта, 2019 0271\nU nedelju 10. marta u Čačku održano je Prvenstvo regiona za poletarce, pionire i nade u katama i borbama. Učestvovalo je preko 600 takmičara iz 60 klubova. Karate klub „Užice“ nastupio je sa 14 takmičara i jednom ekipom i ostvario zapažene rezultate.\nU borbama ekipno, u konkurenciji nada, ekipa“Užica“ u sastavu Kristian i Demian Delić, Luka Bakić i Uroš Arsenijević, posle dve ubedljive pobede osvojila zlatnu medalju.\nU pojedinačnoj konkurenciji zlata su osvojili Aleksandra Rogić 2006 do 49 kg i Kristian Delić 2006 preko 55 kg. Srebrne medalje osvojili su Filip Kovačević 2008 do 45 kg, Sofija Arsenijević do 40 kg, Jovana Ćurčić 2008 preko 44 kg. Aleksandar Despić 2008. do 50 kg zauzeo je treće mesto.


TotalCar.rs » Novi “megan RS” sa 300 KS i 4×4 pogonom!\nNedelja je definitivno prošla u znaku Renoa, jer posle polovnog „klija 3“ na red dolazi i vest o novitetima francuskog proizvođača. Reno, naime, priprema odgovor na „ford fokus RS“ (350 KS) u obliku potpuno novog „megana RS“, koji bi trebalo da se pojavi najkasnije 2018. godine.\nOčekuje se da će „megan RS“ imati 4×4 pogon kao i sistem upravljanja na svim točkovima, koji ima i novi „megan GT“ (205 KS). „Megan RS“ će serijski imati manuelni menjač, dok kupci mogu da doplate EDC menjač sa dvostrukim kvačilom.\nIlon Mask otkrio nove detalje o Tesla Roadsteru\nJaguar X-Type: naslednik stiže 2015. godine


PODUHVAT Srpski đaci u najmasovnijem matematičkom projektu na svetu\nNIŠ - Učenici i nastavnici iz 64 osnovne i srednje škole iz cele Srbije napravili su danas u sportskoj hali „Čair“ u Nišu geometrijski fraktal poznat kao “Tepih Sjerpiinskog” dimenzija 15 puta 15 metara.\nTime se naša zemlja priključila najmasovnijem matematičkom projektu u svetu u koje učestvuje 420 škola iz 32 zemlje sveta sa oko 26.880 učenika.\nFraktal „Tepih Sjerpinskog“ predstavlja geometrijski lik koji se formira tako što se kvadrat, koji predstavlja nultu iteraciju, podeli na devet manjih kvadrata. Nakon što se iz početnog oblika izdvoji srednji kvadrat, postupak „deobe“ se ponavlja sa preostalih osam kvadrata po istom šablonu.\nSvaka naredna ciklična deoba se naziva iteracijom. Tako dobijeni geometrijski lik – fraktal, sastoji se iz celina koje su umanjena kopija celine.\nNastavnica matematike Anica Tričković iz Žitorađe koja koordinira ovim projektom u Srbiji kaže da je uspeh utoliko veći jer će tepih načinjen od samolepljivog papira napravljen u Nišu predstavljati osminu geometrijskog fraktala koji će biti sklopljen u Španiji.\n- Pravili smo danas šestu iteraciju geometrijskog fraktala „Tepih Sjerpinskog“. Učestvovalo je 64 škola tako što je svaka škola napravila po jedan tepih dimenzija metar i po puta metar i po, a koji su potom spojeni u celinu. U izradi tepiha učestvovalo je preko 4.000 dece a danas je učešće uzelo nekoliko stotina učenika - kaže ona.\nTepih će biti poslat u Španiju gde će sledeće godine da se napravi osam puta veći geometrijski oblik, što će predstavljastu sedmu iteraciju.\n- Konačni fraktal će biti dimenzija 45 metara, što će biti najveći „Tepih Sjerpinskog“ napravljen u svetu. Ovo je izuzetan uspeh Srbije jer je Srbija jedina posle Španije koja pravi tepih šeste iteracije. Što znači da samo Srbija pravi osminu ovog tepiha - objašnjava ona.\nU ovom matematičkom projektu, osim učenika iz pedesetak osnovnih i srednjih srpskih škola , učestvovali su i učenici iz škola za decu sa posebnim potrebama koji su, takođe, napravili deliće svojih tepiha kroz inkluzivne radionice sa svojim vršnjacima.\nKako je saopšteno na sajtu Ministarstva prosvete u Nišu je boravio i jedan od autora ovog projekta, profesor Hose Luis Rodrigez Blans sa katedre za matematiku Univerziteta u Almeriji iz Španije.


BalkanMagazin :: I Fiat odustaje od dizelaša\nutorak, 27. februar 2018 00:00\nNajkasnije 2022. automobilska kompanija FiatKrajsler (FiatChrysler) prestaće da ugrađuje dizel motore u svoja putnička vozila, piše Fajnešnel tajms (FT-The Financial Times). To je, kako se tvrdi, predviđeno novom četvorogodišnjom strategijom ove kompanije koja prozvodi marke FIAT, Alfa Romeo, Maserati, Dodž (Dodge), Krajsler, Ram, i Džip (Jeep).\nNa taj način ova kompanija reaguje na rastuće troškove koje iziskuju sve stroži propisi o štetnim emisijama i pad potražnje automobila na dizel-pogon.\nČuveni dizel motori Fijata spremaju se za odlazak u istoriju: Fiat doblo diesel 1.9\nFiat Krajsler čini ono što su već prethodno objavile neke velike svetske automobilske kompanije - japanska Tojota (Toyota), nemački Folksvagen (VW-Volkswagen) i Porše (Porsche).\nPogon na naftu dominirao je dosta dugo u evopskoj auto-industriji ali udeo ovakvih putničkih vozila u ukupnoj proizvodnji opada poslednjih godina. Lane je prodaja dizelaša u Evropi pala za osam posto, tako da se njiihov udeo na tržištu snizio na 43,8 posto.\nTroškovi za razvoja novih dizel motora, koji bi ispunjavali sve stroža evropska pravila, povećali bi se za 20 procenata tako da bi bili dostupni smanjenom broju kupaca. To se dešava\nistovremeno dok cena elektromobila pada sve niže i kada se uvode podsticaji u sve više zemljalja, za kupovinu elektromobila.


Dodik: Ukidanje vanrednog stanja do 20. maja | Krajina.BA\nDodik: Ukidanje vanrednog stanja do 20. maja\nPredsjednik Saveza nezavisnih socijaldemokrata (SNSD) Milorad Dodik očekuje da se do 20. maja ukine vanredno stanje u Republici Srpskoj (RS).\n– Izvršni komitet SNSD-a zatražio je danas da Vlada naredne sedmice zatraži sjednicu Narodne skupštine RS o okidanju vanrednog stanja te vrati u vanrednu situaciju – rekao je Dodik na konferenciji za novinare u Banjoj Luci.\nTvrdi da je vanredno stanje, koje je uvedeno nakon pojave koronavirusa, doprinjelo efikasnijem radu entitetskih institucija te da se ne može govoriti o zloupotrebi, te da se policijski sat zadrži do ukidanja vanrednog stanja.\nKada je u pitanju slučaj ministra vanjske trgovine i ekonomskih odnosa Bosne i Hercegovine Staše Košarca, koji je prisustvovao privatnoj zabavi u Sarajevu na kojoj nisu ispoštovane važeće zaštitne mjere i preporuke tokom epidemije virusa korona, Dodik je rekao da je upućen prijedlog disciplinskoj komisiji SNSD-a da Košarac u dva naredna kruga ne može biti kandidat ni na jednoj izbornoj listi.\n– Najveći pritisak za njegovu smjenu, ako izuzmemo opoziciju, ne dolazi iz RS. Delikatna je činjenica da, ako njega sada smijenimo, nismo sigurni da možemo da dobijemo adekvatnu zamjenu i tragamo za načinom na koji bi mogli da to provedemo. Košarac je učinio neke dobre stvari u Vijeću ministara, a što nije išlo na štetu druga dva naroda, a o tome kako ćemo se kretati vidjet ćemo u narednom periodu – dodao je.\nKada su u pitanju izbori, Dodik je rekao da je SNSD zatražio od predsjedavajućeg i ministara iz te stranke u Vijeću ministara BiH da glasaju za odluku o podršci izbornom procesu, u iznosu koji traži Centralna izborna komisija (CIK) BiH.\n– Očekujemo da će Sud BiH i druge institucije reći svoje mišljenje o izboru članova CIK-a, mada nam se ne sviđa da su neke međunarodne organizacije već iznosile stav o tome – dodao je on.\nU narednih 10 dana bit će razmatrano stanje u karantinima na teritoriji RS na bh.granici i mogućnost njihovog ukidanja, zavisno o stanja u regionu.\nZa sedam dana najavio je konzistetni ekonomski plan za RS te naveo da taj bh. entitet nema problema s isplatom svojih obaveza i uvjerava da tih problema neće biti ni u narednom periodu.\nDodik je istakao da se na sjednici Izvršnog komiteta SNSD-a razgovaralo i o rebalansu budžeta, koji će biti manji za 200 miliona KM.\nPrethodni članakPacijentica u Istočnom Sarajevu pozitivna na koronu, izolovano sedam medicinskih radnika\nNaredni članakTuzla dobija Memorijalni centar “Kapija”


AMSCG: Putevi klizavi – Mladi Berana\nAMSCG: Putevi klizavi\n22/09/2017 21/09/2017 Mladi Berana 0 Comments AMSCG: Putevi klizavi, Berane\nU Crnoj Gori jutros se saobraća po klizavim putevima, saopštili su iz Auto – moto saveza\nOni su savjetovali vozačima da vožnju prilagode trenutnom stanju na putu i da obavezno poštuju pravila saobraćaja.\nSaobraćaj na magistralnom putu Cetinje – Budva, na dionici Košljun – Zavala, promijenjen je sa dvosmjernog na jednosmjerni, a potpuno će biti obustavljan od devet do 11 i od 14 do 15 sati i 30 minuta.\nNa magistralnom putu Ribarevina – Mojkovac, zbog rekonstrukcije u mjestima Lepenac i Stevanovac, saobraćaj je promijenjen sa dvosmjerenog na jednosmjerni i obustavljen od devet do 11 sati i od 14 do 15 sati i 30 minuta.\nNa magistralnom putu M-2, dionica Mojkovac – Ribarevina, na potezu od Mojkovca do Stevanovca, saobraćaće se jednom trakom naizmjenično\nNa regionalnom putu, dionica Cetinje – Njeguši, promijenjen je režim saobraćaja sa dvosmjernog na jednosmjerni, a saobraćaj će biti obustavljen od osam do deset i od 14 do 16 sati.\nNa magistralnom putu M-2, dionica Rožaje – Špiljani se, zbog sanacija klizišta Besnik i kosine na lokalitetu Zeleni, saobraća jednom trakom naizmjenično.\nPrivremeno je na magistralnom putu Kamenari – Kotor promijenjen režima saobraćaja sa dvosmjernog na jednosmjerni na mjestu izvođenja radova.\n← Oblačno sa mogućim padavinama\nNa današnji dan →\nU Petnjici se održava Festival izvornog stvaralaštva\n11/08/2017 Mladi Berana 0\n25/09/2017 Mladi Berana 0\nAktivan sajt Fondacije “Budi human”\n10/06/2017 Mladi Berana 0


DODELJENE ZNAČKE VOJNIKA I ZAHVALNICE OTADŽBINI - Zemun : Zemun\nDODELJENE ZNAČKE VOJNIKA I ZAHVALNICE OTADŽBINI\nU Gradskoj opštini Zemun, 19. aprila, upriličeno je svečano uručenje Zahvalnica otadžbine i Značke vojnika devojkama i mladićima koji su odslužili vojni rok sa oružijem tokom 2016. godine.\nZaslužene zahvalnice i značke, sada već vojnim obveznicima, uručili su zamenik predsednika Gradske opštine Zemun Damir Kovačević i načelnik Centra Ministarstva odbrane – Zemun potpukovnik Kostadin Vojinović.\n”Ima li većeg ponosa za građanina i građanku Srbije nego da dobrovoljno stane na branik svoje otadžbine? Svojim izborom dali ste dobar primer svim mladim ljudima kako se voli Srbija. Za doprinos zaštiti i jačanju sistema odbrane Srbije zaslužili ste ”Značku vojnika” i zahvalnicu otadžbine. Opština Zemun je ponosna na saradnju koju ima sa Ministarstvom obrane i Ministarstva unutrašnjih poslova”, rekao je Kovačević.\nOd uvođenja dobrovoljnog vojnog roka 2011. godine sa teritorije Gradske opštine Zemun vojni rok je odslužilo 127 lica. Vojnici koji su služili dobrovoljni vojni rok sa oružijem ulaze u rezervni sastav, a oni koji su završili kurs za rezervne oficire postaju rezervni oficiri i time postaju vojni obveznici sa kojima Vojska Srbije ojačava i podmlađuje svoj rezervni sastav.


Lov, ribolov, turizam\nMeđunarodni sajmovi „Lorist“, biće održani od 2. do 6. oktobra, a objedinjuju oblasti lova, ribolova, turizma, ekologije i sporta.\nMotivi za učešće izlagača su direktan kontakt, vidljivost i prilika za promociju za više od 30.000 posetilaca, 450 firmi iz zemlje i inostranstva, institucija i organizacija iz 20 zemalja i 700 predstavnika medija. Centralni segment Sajma lova i ribolova, od 2. do 6. oktobra, biće ponuda lovačkog i ribolovačkog pribora i opreme, a pratiće je prodajna izložba terenskih vozila i Izložba sitnih životinja.\nOd 3. do 5. oktobra, banjski, spa i velnes turizam biće centralne teme na Sajmu turizma. Nastupiće i predstavnici hotelijerske industrije, turističkih organizacija i agencija. Posebna tematska celina biće „Gastro regioni“ – izložba hrane i pića, u sklopu koje se održavaju „Gastro izazovi“ i „Gastro kup Srbije“ – međunarodna takmičenja učenika, studenata i profesionalaca u pripremanju i serviranju hrane.\nUčesnike očekuju i B2B susreti, „Hosted Byer Program“, "Dani Karijere u turizmu“, investiciona konferencija „Koliko vredi, a koliko košta ulaganje u zdravo društvo?“, a najbolje na ocenjivanju kvaliteta i „Veče šampiona“.


Jeftini letovi sa Alandskih otoka za Bosnu i Hercegovinu - Avionske karte Alandski otoci Bosna i Hercegovina - eSky.ba\nLetovi sa Alandskih otoka za Bosnu i Hercegovinu\nPretražite letove sa Alandskih otoka za Bosnu i Hercegovinu\nProvjerite najbolje ponude letova sa Alandskih otoka za Bosnu i Hercegovinu\n✔ Postoje li posebne ponude za letove sa Alandskih otoka za Bosnu i Hercegovinu na eSky.ba?\n✔ Mogu li se pobrinuti za osiguranje prilikom rezervacije leta sa Alandskih otoka za Bosnu i Hercegovinu?\n✔ Ako rezerviram let sa Alandskih otoka za Bosnu i Hercegovinu, mogu li rezervirati ujedno i smještaj?\n✔ Koje avio-kompanije nude letove sa Alandskih otoka za Bosnu i Hercegovinu?\nBudite sigurni, da na eSky.ba ponuda letova sa Alandskih otoka za Bosnu i Hercegovinu uključuje ne samo niskotarifne avio-kompanije, već i one koje su specijalizirane za visoki standard.


Na mestu radničkog naselja oštećenog u zemljotresu niču četiri osmospratnice - Gradjevinarstvo.rs\n15.01.2020. | Novosti\nUkoliko sve bude teklo prema utvrđenoj građevinskoj dinamici i ako ne bude nekih nepredviđenih okolnosti, prva od ukupno četiri stambene zgrade koja se gradi u okviru Projekta urbane regeneracije starog radničkog naselja u Dositejevoj ulici u Kraljevu, teško oštećenog u zemljotresu 2010. godine, biće završena već narednog meseca.\nOvaj projekat podrazumeva postepeno rušenje devastiranih i dotrajalih stambenih objekta i na tom mestu izgradnju četiri osmospratnice sa ukupno 366 stanova. Prva zgrada sa 106 stanova trenutno se gradi između dva postojeća objekta, a ukupna vrednost projekta procenjena je na oko 13,5 miliona evra.\n- Stanovnici ovog naselja izgrađenog posle Drugog svetskog rata i pre zemljotresa živeli su u teškim, gotovo neljudskim uslovima - kaže dr Predrag Terzić, gradonačelnik Kraljeva. Prema njegovim rečima, vlasnici stambenih jedinica u starom radničkom naselju u Dositejevoj ulici dobiće u novim višespratnicama stanove iste veličine bez ikakve nadoknade, a oni koji dobiju veću kvadraturu plaćaće te dodatne kvadrate na rate duži niz godina i po cenama nižim od tržišnih.\n- Kako bi ukupno 366 kraljevačkih porodica dobilo novi krov nad glavom i bolje uslove za život, za ovaj projekat predviđeno je 13,5 miliona evra - dodaje Terzić. Dinamika izgradnje podrazumeva da će odmah po završetku prve početi izgradnja druge osmospratnice, a ceo proces trebalo bi da bude završen do 2023. godine.


Vrhovni sud odbio žalbu "Boske", "Krajina osiguranje" ne mora da plati 6,3 miliona KM\nRobna kuća "Boska" izgubila je pred Vrhovnim sudom Republike Srpske višegodišnji spor u kojem je od banjalučkog "Krajina osiguranja" pokušala naplatiti 6,3 miliona KM.\nPresudom Vrhovnog suda Republike Srpske, koju je objavio portal "Capital.ba", odbijena je revizija "Boske" izjavljena protiv presude Višeg privrednog suda Banjaluka iz septembra 2018. godine, kojom je odbačena njihova žalba.\nPrvostepenom presudom Okružnog privrednog suda u Banjaluci od 12. aprila 2018. godine odbijen je tužbeni zahtjev RK "Boska" kojim je tražila da se "Krajina osiguranje" obaveže da joj plati 6,3 miliona KM i to 5,6 miliona KM na ime neosnovanog bogaćenja i 743.217 KM na ime naknade štete.\nTu presudu je potvrdio i Viši privredni sud u Banjaluci, nakon čega je RK "Boska" uložila reviziju.\n"Pravilan je zaključak nižestepenih sudova da je tuženi kroz izvršni postupak ostvario prinudnu naplatu na osnovu rješenja nadležnog suda, tako da nije tačna tvrdnja revidenta da na njegovoj strani postoji neosnovano obogaćenje u iznosu od 5,6 miliona KM", navedeno je u obrazloženju presude Vrhovnog suda Republike Srpske.\nPravni zastupnik "Krajina osiguranja" Aleksandar Sajić kaže da je očekivao ovakvu odluku jer su potraživanja "Boske" neosnovana, dok je direktor "Boske" Ljubomir Dakić rekao da nema ovlaštenja da daje izjave, prenosi pomenuti portal.\nSajić je istakao da je ovaj spor posebno važan i zbog toga što, kako tvrdi, on nije bio iskazan u prospektu kada je Navin Agarval kupovao akcije ovog društva, što je kasnije iskoristio za pokretanje arbitraže protiv Republike Srpske i BiH.\n"Sad se pokazuje da on nije prevaren u smislu da je zbog toga pretrpio nekakvu štetu, jer je 'Krajina' dobila taj spor", kazao je Sajić.\nSpor između "Boske" i "Krajina osiguranja" traje još od 2012. godine, a prethodila mu je tužba koju je "Krajina" pokrenula protiv "Boske" zbog neispunjenja ugovora o osiguranju zahtjevajući isplatu 2,8 miliona KM. S obzirom na to da "Boska" nije odgovorila na tužbu, Osnovni sud je usvojio tužbu i obavezao je da plati "Krajini" traženi iznos.\nMeđutim, pravni zastupnici "Boske" su tvrdili da robna kuća tužbu nikada nije dobila i da zbog toga nije mogla da dostavi odgovor, te je zbog toga "Boska" 2012. godine podnijela tužbu i protiv Republike Srpske i protiv "Krajina osiguranja", navodeći da je zbog propusta banjalučkog Osnovnog suda morala taj novac da isplati "Krajini", podsjeća "Capital.ba".\nVišegodišnji spor dobio je epilog presudom Okružnog privrednog suda Banjaluka od 22. juna 2016. godine kojom je tužba "Boske" odbijena, a nakon što su uložili žalbu, tu presudu je u martu 2017. godine potvrdio i Viši privredni sud. Na tu presudu "Boska" je uložila reviziju Vrhovnom sudu RS koji je dio žalbe koji se odnosi na "Krajinu" privatio i postupak vratio na ponovno odlučivanje, a dio koji se odnosi na Republiku Srpsku odbacio.\nNakon toga postupak je krenuo ispočetka, RK "Boska" je povećala tužbeni zahtjev, ali ni i u ponovnom postupku nije uspjela da dokaže osnovanost svojih navoda te su sudovi odbacili tužbu, a to je sada potvrdio i Vrhovni sud Republike Srpske.


Treća pobeda košarkaša Partizana za pet dana - MaxBet Sport\nTreća pobeda košarkaša Partizana za pet dana\nRade Zagorac (Foto: Starsport)\nKošarkaši Partizana ne posustaju, jer su ostvarili treću pobedu u samo pet dana. Posle dvomeča sa rumunskim Klužom, crno-beli su u Hali sportova “Ranko Žeravica” savladali čačanski Borac sa 71:66 (17:22, 20:20, 18:10, 16:14).\nLA LIGA: U nedelju od 16 igraju Valjadolid – Sosijedad, a u kladionici MaxBet je kvota na pobedu domaćina 2.85.\nDuel protiv novog člana ABA lige i ekipe sa kojom će crno-beli da odmere snage u prvom kolu regionalnog šampionata, počeo je svega 45 sati posle završetka utakmice protiv Kluža. Ipak, izabranici Vlada Šćepanovića su ostvarili i šestu pobedu u isto toliko pripremnih mečeva pred početak sezone.\nNaredni test meč, Partizan će da odigra u sredu protiv Mornara iz Bara.\nPartizan: Miler-Mekintajer 11, Zagorac 8, Pejdž 12, Dangubić 5, Gordić 5, Jaramaz 7, Angola, Veličković, N. Janković 2, Tomas 5, Trifunović 2, Mozli 7, Mika 7.\nBorac: Novaković 6, Đoković 12, Miletić 5, Gavrilović 10, Torntnon 8, Kočović 8, Nerandžić 4, Džouns 6, Todorović 4, Čarapić 3.\nTagovi:KK Borac ČačakKK PartizanTop2Top3\nKORONA JE PREVELIKI RIZIK Zvezda otkazala meč sa Efesom


Časopis Industrija :: Da li će fleksibilni metodi rada ostati i u budućnosti?\nNovo evropsko istraživanje – lideri su usmereni na to da zadrže (korporativnu) kulturu i inovacije\nKoja su najvažnija otkrića? Istraživanje je otkrilo da lideri i radnici ne žele da se vrate na stare metode rada dok prevazilazimo zdravstvenu krizu. Ipak, udaljavanje od ustaljenog modela rada iz kancelarije od 9 do 17 čini da veliki broj radnih kolektiva oseća međusobno udaljavanje i veću izolovanost. Tako da dok individualna produktivnost raste, primetan je pad kada su u pitanju nivoi inovativnosti.\n• Prošle godine samo 14% kompanija su imale fleksibilne uslove rada – sada je taj broj 76%.\n• Među poslovnim liderima, 88% očekuju da kombinovani modeli rada još više zažive na duže staze\n• Poslovni lideri primećuju prednosti kada su u pitanju produktivnost i efikasnost: 83% menadžera kažu da su njihove kompanije u najmanju ruku produktivne kao ranije, a 56% primećuju uštede koje donosi kombinovani model rada.\n„Deluje kao da su zaposleni sposobni da ostanu na jednom mestu i da su u stanju da se bolje koncentrišu dok rade na daljinu, mogu i da uživaju to tome što provode manje vremena u prevozu, ili ga uopšte ne koriste, mogu da se oblače neformalno (manje vremena im je potrebno da se spreme za posao) i da bolje obavljaju kućne poslove ali ipak kao da je cena svega toga gubitak osećanja svrhe koju na radnom mestu većinom pokreću snažni i kompatibilni odnosi i mogućnost da zaposleni vide kako njihovi zadaci utiču na druge.\nObe stvari lakše je postići kada ljudi rade na istoj lokaciji, a predstavljaju veći izazov kada je u pitanju virtuelni rad,» izjavio je doktor Majkl Park sa Poslovne škole Wharton Pensilvanijskog univerziteta i saradnik na istraživanju.\nS ciljem da se obezbedi najbolja moguća podrška za zaposlene, najvažnije je da menadžeri poseduju veštine neophodne za funkcionisanje u ovom novom hibridnom svetu. Za uspešno maksimiziranje potencijala timova koji rade od kuće ili kombinovanih timova potrebne su druge grupe veština, ne samo kada je u pitanju postizanje osnovnih poslovnih ciljeva već i kada je u pitanju ohrabrivanje, razvoj i implementacija novih ideja.\nImajući to u vidu, obnavljanje programa treninga za lidere timova predstavljaće važan korak napred za mnoge kompanije.\nMicrosoft (Nasdaq "MSFT" @microsoft) omogućava digitalnu transformaciju u doba inteligentnih klauda i granica inteligentnih tehnologija. Misija kompanije je da osnaži svakog pojedinca i svaku organizaciju na planeti da postignu više.


Partizan dovodi LeBronovog saigrača?! | BN\nPartizan dovodi LeBronovog saigrača?!\nDoskorašnji organizator igre Klivlenda je na meti srpskog šampiona!\nKošarka 06.12.2014 | 19:40\nNovi Amerikanac se povezuje sa crno-belima! Partizan još od leta traži rešenja na poziciji jedan i tokom dosadašnjeg toka sezone evidentno je da je upravo organizacija igre najveći problem tima Duška Vujoševića. Najbliži Pioniru u ovom trenutku je Amerikanac Vil Čeri koji je do pre nekoliko nedelja bio član Klivlenda u NBA ligi, prenosi Sportando.\nČeri je nedavno odlučio da napusti Kavalirse u kojima nije imao previše prostora za igru i tokom boravka u timu Dejvida Blata prosečno je beležio 1,9 poena, jednu asistenciju i 0,8 ukradenih lopti. Tokom Letnje lige imao je nekoliko sjajnih partija poput one protiv San Antonija.\nAmerički organizator igre rođen je 1991. godine, visok je 185 centimetara i studirao je na Univerzitetu Montana. Osim za Klivlend nastupao je i za Kanton Čardž, ekipu koja se u takmiči u Razvojnoj ligi kao filijala pomenute NBA franšize iz Ohaja.\nNo, Partizan će imati ozbiljnu konkurenciju pošto je prema navodima pomenutog košarkaškog portala za usluge Amerikanca zainteresovan i Žalgiris iz Kaunasa, pa će biti interesantno videti da li će Vil Čeri ostati samo još jedno ime koje je povezivano sa Vujoševićevim timom ili će crno-beli u njemu konačno pronaći igrača koji bi mogao da pomogne Milenku Tepiću i Borisu Dalou u organizaciji igre.


Otvorena pretnja Amerike "neposlušnom" delu Crne Gore | Vestinet.rs\nPočetna POGLEDI\tOtvorena pretnja Amerike „neposlušnom“ delu Crne Gore\nAmerički senator Lindzi Grem poručio je u Podgorici da snage koje su podrivale put Crne Gore u NATO moraju biti poražene na parlamentarnim izborima 2020. godine. Boraveći u Crnoj Gori na čelu delegacije Kongresa SAD, on je saopštio da će naredni izbori biti veliki test za Crnu Goru, te da će ih svet „sa pažnjom pratiti“.\n„Ako ti izbori dobro prođu, to će biti signal za EU i SAD da je u Crnoj Gori čvrsto uspostavljena demokratija. Snage koje žele da podrivaju napredak Crne Gore na njenom putu ka demokratiji i koje su podrivale napore ka njenom putu ka NATO, takođe su snage koje rade protiv nas. Važno je da ih porazimo ovde, ne samo zbog budućnosti Crne Gore, već i zbog budućnosti celokupnog regiona“, saopštio je Grem.\nPoruka američkog senatora, koji se u Podgorici u istom danu sastao sa predsednikom Skupštine Ivanom Brajovićem, premijerom Duškom Markovićem, te predsednikom Milom Đukanovićem, čini se da je ipak naročito zlokobna po onaj deo crnogorskog društva i opozicije koji se protivio ulasku države u NATO.\nNjima je, po svemu sudeći, poručeno da je glavni interes Amerike u Crnoj Gori da te snage nipošto i ni u kojoj varijanti na izborima ne mogu doći na vlast, kao i da će izbori 2020. godine pokazati da li će „demokratija u Crnoj Gori ostati zauvek“.\nSagovornik Sputnjika nema dilemu da pod „snagama koje su podrivale put Crne Gore u NATO“ američki senator zasigurno podrazumeva spoljni faktor — Rusku Federaciju, kao i unutrašnji — sve one entitete i pojedince u Crnoj Gori koji su se suprotstavljali uguravanju zemlje u NATO, ali je, kako dodaje, veoma čudno da jedna velika i moćna država kao što je SAD može slati u inostranstvo delegacije senatora, koji na ovako drzak i otvoren način prete ljudima koji drugačije misle.\n„Međutim, reči senatora Grema, upućene domaćim protivnicima ulaska Crne Gore u NATO, mogu se protumačiti samo kao otvorena pretnja ljudima i organizacijama koje imaju drugačije mišljenje o bezbednosnom i spoljnopolitičkom kursu zemlje od njega“, kaže Vukićević.\n„Tu ne mislim samo na one koje su se protivile ulasku Crne Gore u NATO, jer se njihova reakcija podrazumeva, već i na stranke takozvane građanske orijentacije. One bi morale reagovati kod ambasade SAD, čiji su inače česti gosti, i uputiti oštar protest zbog pretnji senatora Grema građanima Crne Gore. Ambasada SAD bi morala osuditi izjavu senatora Grema“, kategoričan je Vukićević.\nZa političkog analitičara Luku Radonjića posebno je sporan deo izjave senatora Grema u kom se kaže „da ćemo poraziti one koji potkopavaju napredak Crne Gore“ i „snage koje rade protiv nas“.\n„Utisci povodom ove izjave, koja sadrži više tutorskog, a manje partnerskog odnosa, kreću se od zbunjenosti do zabrinutosti. Postavlja se pitanje na koga je Grem mislio kada je rekao „nas“, na koga je mislio kada je kazao „oni“, i na koncu, da li se direktno umešao u političke kvalifikacije i otvoreno pružio podršku jednima, a pretnju drugima“, zapitao se Radonjić.\nSagovornik Sputnjika podseća da je u crnogorskoj javnosti senator Lindzi Grem uglavnom prepoznat kao zagovornik oružanih rešenja, kao što je slučaj sa Venecuelom i Madurom, pa ovaj analitičar strahuje da li je senator pod porukom „porazićemo“ tražio kakvu analogiju sa Južnom Amerikom, ili ga je, pak, izraz „Montenegro“, koji je, u vidu prezimena, veoma prisutan u Južnoj Americi, samo slučajno uputio na preteći rečnik.\nRadonjić upozorava da ovakve poruke američkih zvaničnika, nažalost, osim otvorene podrške crnogorskim vlastima, pre svega upućuju da se u Vašingtonu i dalje insistira na konceptu kreiranja „lojalne opozicije“ u Crnoj Gori, pa su utoliko ovakve izjave, pre svega, otvorena poruka opozicionarima da, ako žele vlast, moraju prigrliti atlantistički kurs.\n„Sve je više mišljenja da određene zapadne administracije žele promene, ali ne u vlasti, već u opoziciji, osobito u onom tradicionalističkom delu, za koji se veruje da je ideološki monolitno jak i još uvek veoma snažan opozit režimu.\nSve te dileme bilo bi korisno rešiti, jer potencijalno otvoreno svrstavanje stranog zvaničnika na jednu stranu, posebno uz takav rečnik, i potencijalnu pretnju opoziciji, nikako ne pripada demokratskoj tradiciji, posebno ne ostavštini Tomasa Džefersona i drugih američkih političkih i filosofskih doajena“, jasan je Radonjić.\nCrna GoraizboriMilo ĐukanovićNATOopozicijaSAD


Gasovod kroz Srbiju stigao do Mađarske – dnevno se postavi 1,5 km cevi – BALKAN TV NOVI SAD\nHomeEkonomijaGasovod kroz Srbiju stigao do Mađarske – dnevno se postavi 1,5 km cevi\nGasovod kroz Srbiju stigao do Mađarske – dnevno se postavi 1,5 km cevi\n17/11/2019Redakcija BALKAN TVEkonomija0\nIzgradnja magistralnog gasovoda kroz Srbiji stigla je granice između Srbije i Mađarske. U toku su radovi u Opštini Kanjiža, kod sela Velebit i Vojvode Zimonjića na postavljanju cevi. Reč je o izgradnji gasovoda od Bugarske do Mađarske i ukoliko sve bude teklo po planu planirani radovi za priključak na ruski gasovod „Turski tok“ biti završeni kako je najavljivano – do kraja ove godine.\nRadnici srpsko-ruskog preduzeća „Gastrans“ rade užurbano i koriste lepo vreme kako bi oko poslednjih 10 kilometara postavljanja magistralnog gasovoda koji treba da bude priključen na „Turski tok“ od granice Bugarske pa do Mađarske završili u planiranom roku.\n„Ovaj južni tok donosi sigurnost u snabdevanju gasom ne samo Srbije nego svih zemalja kroz koje gasovod prolazi, a samim tim i za republiku Mađarsku, a verovatno za Austriju i Nemačku. Ovo će sigurno u materijalnom smisli biti dobra prihodovna strana“, kaže Miloš Kravić, predsednik SO Kanjiža.\nRadnici kažu da se dnevno postavi i do 1.500 metara gasovoda. Radovi su započeti krajem aprila i veliki je broj domaćih kompanija angažovan. Gradnja ne remeti život lokalnog stanovništva.\nSrbija propustila pobedu protiv Ukrajine u poslednjem minutu (2:2)


Gradovi i klimatske promene - Popular Science Srbija\nPosted on February 24, 2015 by Dragana Nikodijevic\nSredinom decembra prošle godine usvojen je klimatski sporazum u Limi. Diskusija članica UN u Peruu je bila veoma bučna i dramatična, ali je na kraju ipak usvojen dokument koji će poslužiti kao osnova za globalni pakt u Parizu ove godine. Međutim u brobu sa klimatskim promenama se sve više umesto država upuštaju veliki gradovi\nSavremeni gradovi usled rastućih dimenzija i fizičkih karakteristika, predstavljaju „proizvođače” vremenskih prilika sa značajnim posledicama po komfor, zdravlje, vrednost nekretnina i kvalitet svakodnevnog života stanovnika. Noćne vrednosti gradskih temeperatura u toku letnjih meseci redovno su za nekoliko stepeni Celzijusa više od onih u okolini grada. Zbog rastućih površina nepropusnih podloga i urbanizacije, olujne bujice u gradskim i prigradskim naseljima često postaju elementarne nepogode koje rezultiraju materijalnom štetom i ljudskim žrtvama.\nU isti mah, mnoge gradske sredine, posebno u zemljama u tranziciji i razvoju, postaju žrtve zagađenosti vazduha koja u kombinaciji sa meteorološkim uslovima i topografijom izaziva visoke zdravstvene rizike. S obzirom na to da preko šezdeset procenata svetskog stanovništva danas živi u gradovima, ovakvi problemi postaju uzrok sve veće brige gradskih i državnih vlasti, posebno u kontekstu globalnih klimatskih promena koje će situaciju u urbanim sredinama dodatno pogoršati. Međudržavni panel o klimatskim promenama (Internacional Panel for Climate Change, IPCC) je za svoj sledeći izveštaj planirao posebnu studiju koja će razmatrati buduće projekcije ovih problema, povezujući klimatske, infrastrukturne, demografske i energetske aspekte urbanizacije.\nTrenutni konsenzus postoji oko toga da klimatske promene prete gradovima na tri načina: 1) kroz stalno povećanje količine gasova staklene bašte u gradskim sredinama, 2) kroz efekte globalnih promena u regionalnim razmerama, i 3) kroz aktivnosti koje gradovi preduzimaju kako bi obezbedili održivost u novonastalim uslovima. U meteorološkoj terminologiji to znači da bi gradovi mogli postati žrtve različitih anomalija i rizika, od kojih su najistaknutiji sledeći:\nopšti porast letnjih temperatura sa povećanim rizicima toplotnih talasa\nkoji bi bili i jači i duži;\nkratke, intenzivne epizode padavina koje bi povećale rizike od plavljenja;\nplavljenja u priobalnim gradovima kao posledica porasta nivoa mora; kao i\npovećana verovatnoća sušnih perioda.\nU sve većem broju, gradske i lokalne vlasti stimulisane su ovim procesima da preduzmu mere društvene i tehnološke inovacije koje bi im dale vremena da se prilagode predviđenim rizicima. U poslednjih dvadeset godina lokalne vlasti postaju sve značajniji faktor u ublažavanju i prilagođavanju globalnim klimatskim promenama.\nMnogi gradovi razvili su sopstvene klimatske strategije, a mnogi su postali i članovi nacionalnih i transnacionalnih mreža saradnje, od Američkog klimatskog dogovora gradonačelnika (U.S. Mayors Climate Protection Agreement) do koalicije C40. Motivi koji stoje iza ovih važnih inicijativa su prevashodno realni rizici od povećanih padavina, rasta temperature, poplava, rastućeg nivoa mora, erozije. Ali su takođe povezani i sa odgovornošću vlasti i blagovremenom prevencijom, kao i sa kompetentnošću gradskih institucija i postojećih znanja i praksi.\nU toku prošle decenije i drugi svetski gradovi inicirali su programe usmerene na kontrolisanje gradskih klima. Impetus za njih dodatno je pojačan činjenicom da su gradovi najveći proizvođači gasova staklene bašte i da kao takvi doprinose globalnim trendovima. Koje bi inicijative trebalo pobrojati? Cilj jedne od skorašnjih studija rađenih na dva njujorška univerziteta bio je da se proceni koje se strategije mogu najuspešnije primeniti na ublažavanje toplotnog ostrva u gradu Njujorku.\nPošto se mnogi od zaključaka mogu primeniti na gradove sa sličnim problemima i sličnim opštim klimatološkim uslovima (godišnja doba, dužina dana), moguće je ovu studiju koristiti kao uzor za ostale i buduće slične analize.\nAutori su predložili korišćenje numeričkih modela u kombinaciji sa osmotrenim meteorološkim, satelitskim i GIS podacima kako bi odredili koja od tri, ponuđena rešenja, ublažavanja toplotnog ostrva, imaju najveće šanse za uspeh. Razmatrane su tri mogućnosti: gradsko drveće, živi krovovi i svetle površine. Rezultati modeliranja pokazali su da je najefektniji metod hlađenja vazduha u gradu na visini od dva metra sadnja drveća na trotoaru. Međutim, najveće vrednosti hlađenja model je identifikovao u stvaranju svetlih/belih površina na svim objektima koji su sada obojeni tamnim bojama. U Njujorku je moguće obeliti oko 64 procenta površina, a samo 17 procenata površina može da primi nove sadnice.\nOvakva istražavanja mogu se sprovesti i u drugim gradovima radi stvaranja naučne osnove za ekološku politiku u vezi sa urbanim klimama.\nPre nekoliko godina, kao rezultat ovih saznanja, formirana je tzv. „Alijansa belih krovova”, koja svoje aktivnosti vidi na tri prostorno-društvene skale. Beljenje tamnih površina proizvodi, kao prvo, hladnije zgrade u kojima se smanjuje potrošnja energije i do 20 procenata. U zgradama koje nisu klimatizovane, unutrašnja temperatura može se spustiti i do tri stepena, što predstavlja vrednost koja je značajna posebno u toku letnjih toplotnih udara.\nDrugo, kao rezultat masovnog bojenja u belo krovova, kao i ostalih površina, gradska temperatura snižava se do vrednosti od oko tri stepena. Ovakvo smanjenje ne čini gradove samo prijatnijim u toku letnjih meseci, već smanjuje i povećano formiranje smoga na višim temperaturama. I kao treće, globalno bojenje krovova u belo ima efekat hlađenja jednak smanjenju emisije gasova za oko 44 miliona tona ugljen-dioksida godišnje. Pretpostavljajući da prosečan automobil emituje oko četiri tone ugljen-dioksida godišnje, ove uštede ekvivalentne su uklanjanju oko jedne milijarde automobila za jedanaest godina.\nU proteklih nekoliko godina mnoge inicijative krenule su u pravcu očuvanja i poboljšanja gradskog metabolizma radi ublažavanja klimatskih rizika, kako globalnih tako i lokalnih. Gradovi su izuzetno važni s obzirom na to da se u njima globalni trendovi superponiraju na lokalne uticaje. Od 2005, jedna od vodećih mreža gradova koji rade na smanjenju emisije gasova staklene bašte i poboljšanju lokalnog kvaliteta života je C40, grupa gradova u saradnji sa „Klintonovom klimatskom inicijativom”, čiji su potpisnici gradovi na svim kontinentima.\nIzmeđu ostalog, C40 ima zaduženje da vodi evidenciju o svim najboljim praksama u ovom pravcu. Neke od njih važno je pobrojati kako bi se stekao utisak raznolikih mogućnosti u borbi protiv klimatskih promena. Ostin u Americi je tako razvio poseban program zelenih zgrada koji olakšava izgradnju održivih objekata. Berlin je usvojio plan izgradnje nisko-ugljeničnih zgrada koje odmah ostvaruju uštede u potrošnji energije. San Francisko je grad sa najvećim sistemom solarnih panela.\nOslo koristi 10.000 inteligentnih uličnih sijalica koje štede oko 1.400 tona ugljen-dioksida i smanjuju potrošnju električne energije za transportne potrebe za oko 70 procenata. Nekoliko američkih gradova, uključujući i Njujork, iniciralo je i akciju „Milion stabala”, koja je u toku i čiji cilj predstavlja ozelenjavanje gradskih površina radi povećanja evapotranspiracionog potencijala grada, a time i smanjenja toplotnog ostrva.\nVeliki broj ovakvih primera mogao bi postati realnost i u gradovima Zapadnog Balkana, posebno u Beogradu. Ministarstvo nauke osiguralo je prioritetnost klimatskih istraživanja, a unutar jednog od konkretnih projekata postoji i potprojekat rada na klimatskim promenama u gradskim sredinama. Cilj ove studije je razumevanje bioklimatskih, infrastrukturnih, ekoloških i zdravstvenih parametara, a u kontekstu prostornog planiranja grada (i sela).\nProjekat razvija metodologiju koja bi definisala klimatski profil Beograda i prigradske okoline radi definisanja adaptacije i ublažavanja postojećih i predstojećih klimatskih promena u regionu. Istraživanje ima prioritetni značaj zbog indikacija ekstremne ranjivosti delova grada koji su izloženi neplanskom razvoju usled demografskih i socijalnih trendova.


Oko 150 stanova za mlade u Sarajevu po nižoj cijeni kvadratnog metra | Krupljani.BA\nTakozvana “podsticajna stanogradnja“ vršit će se preko Kantonalnog stambenog fonda i Fonda za izgradnju stanova za boračku populaciju.\n– Kantonalni stambeni fond već ima završenu administrativnu podlogu za izgradnju zgrade s tom vrstom stanova u ulici Braće Mulića u Aerodromskom naselju, gdje je u toku izdavanje odobrenja za građenje odnosno građevinske dozvole. Očekujemo da će se ubrzo krenuti s raspisivanjem tendera za izgradnju te zgrade i uvođenje izvođača radova na tom lokalitetu – najavio je ministar komunalne privrede, infrastrukture, prostornog uređenja, građenja i zaštite okoliša Enver Hadžiahmetović.\nDodao je i da Fond za izgradnju stanova već gradi dva objekta, na Šipu i Rosuljama i naglasio da je u tim objektima određeni broj stambenih jedinica za mlade u KS, pod uslovima koje im odredi resorno ministarstvo i Vlada KS.\nIstakao je da je plan ministarstva koje predvodi da sa sva tri navedena lokaliteta izgradnje osigura po 50-ak stanova za tu populaciju, što bi za ovu godinu bilo oko 150 stanova.\nMinistar Hadžiahmetović je istakao da će uslovi biti niža cijena po kvadratnom metru stambenog prostora od tržišne te omogućavanje kupovine stanova mladima pod povoljnim kreditnim uslovima.\n– Naša je namjera da takvim pristupom na najbolji način osiguramo krov nad glavom mladima u Kantonu Sarajevo – naglasio je ministar.\nNaveo i da bi cijena kvadratnog metra tih stanova bila maksimalno između 1.400 i 1.500 KM i dodao da bi Ministarstvo i Vlada KS, kroz povoljnije kreditiranje, subvencionirali iznose kamata na uzete kredite.\n– Sve to će biti dodatno precizirano kroz novi program sufinansiranja kupovine stanova za mlade, koji je trenutno u pripremi – rekao je ministar Hadžiahmetović.\nOčekuje se da će u drugoj polovini juna biti objavljen javni poziv za subvencioniranje rješavanja stambenog pitanja mladih.\nZa realizaciju svih tih aktivnosti u Budžetu za ovu godinu osigurana su četiri miliona KM, a kako je najavio ministar Hadžiahmetović plan je da se u rebalansu Budžeta KS za istu namjenu osigura dodatni milion KM. To bi u konačnici bio iznos od ukupno pet miliona KM za povoljnu kupovinu stanova za mlade u Kantonu Sarajevo.\n– Ako se osigura taj puni iznos to praktično znači da će prosječno umanjenje cijene stana i kamata iznositi u prosjeku preko 33.000 KM po stanu, što je trostruko više u odnosu na prethodni način subvencioniranja kad se isplaćivalo maksimalno 10.000 KM u gotovini po jednom stanu – saopćila je Služba za protokol i press KS.


Joksimović: Nismo dobili obaveštenje o prekidu radnog odnosa - Sindikat novinara Srbije\n"Osim ako se u 'obaveštenje' ne računa to što je u ponedeljak ujutru obezbeđenje fizički onemogućilo Srđanu da uđe u zgradu Prve televizije i obavi svoj posao", napisala je Joksimović.\nOna je dodala da su na Instagramu poslodavci tvrdili da više ne rade "zbog nepoštovanja radne obaveze", a da su njih dvoje prethodno onemogućeni da obaveze ispune.\nJoksimović je dodala da ni ona ni Predojević nemaju problem sa prestankom rada na Prvoj televiziji, ali da je vlasnik televizije mogao da im kaže ono što "nedeljama priča po gradu - da su mu preskupi".\nOna je istakla da poslodavac na to ima prava, ali da nema pravo na ono oko čega su se sporili - da uređuje i meša se u njihovu autorsku emisiju "Jutro sa Jovanom i Srđanom".\n"Ne tražim nikakvu pomoć u celoj priči, niti mislim da moj problem treba da bude zajednički. Ono što mislim, i što jeste zajedničko za sve novinare, je da ova profesija predugo pristaje da je raznorazni vlasnici doživljavaju kao nešto jeftino, kao sitni trošak i bakšiš", navela je Joksimović.\nOna je dodala da problem novinarstva "odavno nije u slobodi, nego u ceni", kao i da se niko ozbiljno ne bavi naplatom nečijeg rada i kvaliteta.\n"I nije tu reč samo o parama, da me neko pogrešno ne razume. Reč je o zaštiti same profesije, njenog kvaliteta, njenog integriteta", poručila je Joksimović.


Naslovne strane današnjih novina: Prelistavanje štampe za četvrtak, 20. april 2017. godine\nDnevne novine u Srbiji za četvrtak, 20. april 2017. godine na naslovnim stranama pišu o brojnim aktuelnim društveno-političkim temama. Dnevne novine u Srbiji za četvrtak, 20. april 2017. godine na naslovnim stranama pišu o brojnim aktuelnim… »\nŠešelj nasrnuo automobilom na demonstrante! (VIDEO)\nUčesnici 17. protesta "Protiv diktature" u Beogradu završili su večeras dvosatnu protestnu šetnju ispred Doma Narodne skupštine i najavili da će se sutra ponovo okupiti na istom mestu. Protest je počeo incidentom između demonstranata i lidera SRS… »\nNaslovne strane dnevnih listova: Prelistavanje štampe za 20. april 2017. godine!\nBTVNews je za vas pripremio pregled naslovnih strana za 20. april. Dnevna štampa u izdanjima za utorak donosi ekskluzivne i aktuelne priče iz zemlje i sveta. Dnevni listovi u Srbiji u izdanjima za 18. april i dalje pišu o konkursu za 19 javnih… »


Rosi: Borba za titulu je gotova - Moto Berza\nRosi: Borba za titulu je gotova\nValentino Rosi je priznao da je borba za naslov prvaka u ovoj sezoni za njega gotova, iako je matematički i dalje u igri.\nProšlonedeljna trka na Kataluniji, inače 350. u premijernoj klasi za slavnog Doktora, ga je koštala borbe za prvaka, nakon što je padom ostao bez bodova. U tom trenutku, Italijan je bio na drugoj poziciji.\nPred vikend u Barseloni, Rosi je za vodećim Doviciozom zaostajao 26 poena, a sada je zaostatak za vodećim u šampionatu okruglo 50. Da podsetimo, ovo je druga uzastopna trka, a treća u sezoni, koji Rosi nije uspeo da privede kraju.\n„Ako izuzmemo taj pad, bio je to dobar vikend, odlično sam vozio, uživao na stazi i borio se za pobedu na trci“, izjavio je Rosi.\n„I mada je borba za titulu gotova, ima razloga za zadovoljstvo, jer sam konačno brz.“\n„Teoretski, šansa postoji, ali je to gotovo nemoguć podvig. Ja ću dati sve od sebe da budem što bolji na svakoj od narednih rundi, pa će i rezultati doći.“\nOn je priznao da je pogrešio što nije obratio pažnju na temperaturu leve strane svog pneumatika, dok je pokušavao da smanji rastojanje za Kvartararom, koji je na kraju pobedio na trci i preuzeo vođstvo u šampionatu.\n„Pogrešio sam jer sam hteo da probam i napadnem Fabija, ali i da izbegnem Suzukijeve vozača, koji su u tom trenutku bili strašno brzi.“\n„Sad vidim šta sam uradio. Nisam obratio pažnju na temperaturu pneumatika, jer su svi podaci bili slični onima iz prethodnog kruga.“\nRosi je u generalnom plasmanu jedanaesti, sa 58 poena.


Putin napokon potpisao: Vučić dobija orden Aleksandra Nevskog - Balkanska\nPutin napokon potpisao: Vučić dobija orden Aleksandra Nevskog\nFoto: kremlin.ru/ Promo\n“Šef ruske države je potpisao ukaz o nagrađivanju predsednika Srbije Aleksandra Vučića ordenom Aleksandra Nevskog za veliki lični doprinos razvoju višestrane saradnje sa Ruskom Federacijom”, navodi se u saopštenju koje prenosi Sputnjik.\nKoliko će ovaj orden koštati građane Srbije i čime će biti plaćen ostaje da se vidi, samo ne sluti na dobro kad se pogleda ko ga je sve dobijao do sad. Posle skoro svakog dobitnika ordena, Srbija je bivala siromašnija, ojađenija i brojčano manja.\nPutin, da mu je stalo do Srbije i njenih građana (u šta su ubeđene srpske patriote), nije trebao baš toliko da nas ponizi nagrađivanjem onog ko uništava, pustoši, isteruje, rasprodaje i poklanja i ono malo što je ostalo od Srbije i srpskog naroda.\nMeđutim, Putin je kao što znamo predsednik Rusije, zabole njega i za Srbe i za Srbiju, njemu je važno da ima uz sebe još jednog klovna koga je Zapad šutnuo, kojim će da se poigrava, i koga će koristiti za svoje političke igranke sa ostalim svetskim zločioncima i gospodarima života i smrti.\nČestitamo dobijanje ordena Aleksandru Vučiću sa željom da što pre i što više doprinese saradnji Srbije i Rusije svojim trajnim preseljenjem i dobijanjem azila u majčicu Rusiju.\nKOMERSANT: Putinova poseta je test za Vučića hoće li u NATO i EU ili da bude ključni saveznik Moskve u regionu\nTags: ALEKSANDAR VUČIĆ, ORDEN, RUSIJA, SRBIJA, VLADIMIR PUTIN


Predsjednik Regionalnog odbora Krajina\nSavanović je naglasio da posotji ogromno nezadovoljstvo, ali i da je to nezadovoljstvo opravdano jer do sada se nije dešavalo da ministar u Vladi Republike Srpske otvoreno radi protiv interesa Srpske iz još uvijek nepoznatih motiva i interesa.\nSavanović je podsjetio da je za pomenutu koncesiju za vjetroelektranu "Grebak" negativno mišljenje dalo Pravobranilaštvo Republike Srpske, ali je Đokić uprkos tome iz ko zna kojih razloga ipak dodijelio koncesiju nekadašnjem pripadniku jedinice "El Mudžahedin", te da Socijalistička partija ne može da bude pokriće za takve postupke.\nSavanović je prokomentarisao sinoćnju odluku kluba poslanika SP u Narodnoj Skupštini Republike Srpske, koji su napustili sjednicu Izvršnog odbora i uputili zahtjev za smjenu Petra Đokića. Pedsjednik regije Krajina Socijalističke partije istakao je da ima povjerenje u Vladu RS i premijer Viškovića da će donijeti odluku u najboljem interesu Republike Srpske i njjenih građana.\nMilenko Savanović Socijalistička partija\nIzvršni odbor Glavnog odbora SP\nNeosnovani zahtjevi za smjenu Đokića\n550 glasova 25%


Ova lokalna samouprava na jugu Srbije može godinu dana da odmara i da isplaćuje zarade - JuGmedia\nPredsednik opštine Vladičin Han Goran Mladenović, govoreći danas na tradicinalnom novogodišnjem prijemu za novinare, ocenio je da je lokalna samoupara odlično finanasijski poslovala u godini na izmaku, a na pitanje novinara koliko bi mogli da ne rade a da isplaćuju zarade zapslenima, on je odgovorio ovako:\n„Koliko meseci? Verovatno 10 meseci ili godinu dana bi imali sredstva da isplaćujemo plate jer su finansije stabilne, od duga od 200 miliona koji smo imali 2012.godine, koji smo nasledili, danas smo taj minus pretvorili u veliki plus. Nemamo dugovanja za struju, prema mesnim zajednicima, javna preduzeća posluju pozitivno, nema gubitaka“, kazao je.\nDodao je da je jutros na računu te opštine bilo 145 miliona dinara, odnosno, milion i 100 ili 200 evra.\nLokalna samouprava opštine Vladičin Han ima 74 službenika, ali tu su i zarade koje se obezbeđuju za kulturne ustanove. Takođe, pomaže se i nekim komunalnim preduzećima, pa prema računicma Mladenovića, reč je o 245 zaposlenih čije se zarade moraju obezbediti tokom godine.\n„Stavovi izneti u podržanom medijskom projektu od strane opštine Vladičin Han, ne izražavaju stavove organa koji je dodelio sredstva“\nVladičin Han projekat 2021


Šestoro najboljih matematičara na olimpijadi u Turskoj | Palelive.com\nPočetna Novosti Aktuelnosti Šestoro najboljih matematičara na olimpijadi u Turskoj\nŠestoro najboljih matematičara na olimpijadi u Turskoj\nNa Filozofskom fakultetu na Palama juče je održana 11. juniorska Matematička olimpijada BiH nakon koje je proglašeno šest najuspješnijih učenika koji će činiti ekipu BiH na 17. Juniorskoj balkanskoj matematičkoj olimpijadi koja će biti održana u turskom gradu Antalija.\nNajbolje znanje iz matematike danas su pokazali Tijana Babić iz Osnovne škole “Georgi Stojkov Rakovski” iz Banjaluke, Milica Babić iz banjalučke Gimnazije, Berin Spahović učenik Sarajevo koledža, Maria Djedović iz Katoličkog školskog centra “Sveti Franjo” Tuzla, te Zlatko Salko Lagumdžija iz Internacionalne srednje škole u Sarajevu i Amar Kurić iz sarajevske Osnovne škole “Čengić Vila jedan”.\n“Najbolje mlade matematičare u Tursku će voditi profesori Marko Ćitić sa Filozofskog fakultata na Palama i Vedad Letić sa Matematičkog fakulteta u Sarajevu”, rekao je Srni predsjednik Društva matematičara Republike Srpske Vidan Govedarica.\nJuniorska balkanska matematička olimpijada biće održana od 21. do 26. juna, a troškove putovanja snosiće entitetska, odnosno kantonalna ministarstva obrazovanja.\nPrethodni članakNajbolje ekipe Doboja i Pala\nNaredni članakPrijem „malih maturanata“


f Reciklaža u Republici Srbiji - Arhus Centar Subotica\n„Procenjuje se da se u Republici Srbiji reciklira od 10% do 15% otpada. Od 2003. godine do danas, zabeležen je nagli rast preduzeća koja se bave reciklažom otpada. Strategijom upravljanja otpadom, u okviru dugoročnih ciljeva koje RS treba da ispuni, zacrtan je cilj da u periodu od 2015. do 2019. godine je neophodno postići stopu iskorišćenja i reciklaže ambalažnog otpada (staklo, papir, karton, metal i plastika) na 25% od njegove količine“, rekla je državni sekretar ministarstva poljoprivrede i zaštite životne sredine Stana Božović na sednici Odbora za zaštiti životne sredine u Skupštini Srbije.\nDržavni sekretar Božović je podsetila da je Ministarstvo pripremilo predlog nove Uredbe o planu smanjenja ambalažnog otpada za period 2015-2019. godine, koja je usvojena krajem decembra 2014. godine i dodala da su potencijali u Srbiji svakako prepoznatljivi i veoma značajni, kako u količini reciklabilnog otpada koji se stvara na teritoriji RS, tako i u infrastrukturnim kapacitetima za tretman odnosno reciklažu otpada od strene operatera koji upravljaju otpadom odnosno preduzećima koji vrše reciklažu otpada.\n„Proces pridruživanja EU i harmonizacija domaćeg zakonodavstva u oblasti otpada obuhvatili su i osnovne principe koji se primenjuju u cilju poboljšanja sistema upravljanja otpadom na prostoru naše zemlje, a to su: smanjenje količina nastalog otpada; prevenciju nastajanja otpada, rešavanje problema otpada na mestu nastanka, princip separacije otpada, princip reciklaže što veće količine otpada, princip racionalnog korišćenja postojećih kapaciteta za preradu otpada, kao i princip racionalne izgradnje postrojenja za tretman i princip monitoringa zagađenja u cilju očuvanja kvaliteta životne sredine“, istakla je Božović.\nNa kraju državni sekretar je naglasila da u narednom periodu, Republika Srbija mora obezbediti uslove za realizaciju navedenih strateški važnih aktivnosti koje će doprineti efikasnom i efektivnom unapređenju postojećeg sistema upravljanja otpadom, a samim tim i procesa reciklaže koji ima za cilj minimizaciju otpada, ekonomsku korist i proizvodnju novih recikliranih proizvoda i očuvanje resursa., kao i da je jedan od osnovnih uslova je i uspostavljanje održivog sistema finansiranja u sektoru zaštite životne sredine i upravljanja otpadom, koji će omogućiti jačanje reciklažne industrije u Republici Srbiji kao osnovnog elementa u sistemu upravljanja otpadom.


Niška televizija » Deset skulptura na izložbi „Čuvari baštine“\nDeset skulptura na izložbi „Čuvari baštine“\nObjavljeno 28.12.2014. 15:31\nGalerija Niškog kulturnog centra ovu kalendarsku godinu završava zanimljivom izložbom skulptura Miodraga Ivanovića, umetnika iz Beograda. Na izložbi “Čuvari baštine” nalazi se 10 skulptura i one predstvaljaju Jug Bogdana i devet Jugovića.\nSimboli herojstva, ali i stradanja srpskog naroda na Kosovu, Jug Bogdan i devet Jugovića, našli su svoje mesto u umetnosti Miodraga Ivanovića. Uz podatak da je Ivanovićevo mesto rođenja Priština, gde je završio Fakulet umetnosti na likovnom odseku i smeru vajarstvo, izbor teme je očekivan.\nDeset skulptura multiplikata u prostoru galerije Niškog kulturnog centra, deluju dramatično, impresivno i toplo, a u sebi nose opomenu i amanet.\nIzložba Miodraga Ivanovića ostaće u galerijskom prostoru Niškog kultrnog centra, preko puta Gradske bolnice i u Novoj 2015. godini. Pa ako vas put nanese na tu stranu, Jug Bogdana i devet Jugovića možete videti i kroz izlog galerije, jer skulpture plene i svojom monumentalnošću.\nBez obzira na teškoće JKP Medijana uspešno završava godinu (VIDEO)


RTCG - Radio Televizija Crne Gore - Nacionalni javni servis :: Društvo :: Bolnicu Meljine vratiti u sistem javnog zdravstva\nURA PORUČILA 30. 05. 2019. 13:24 >> 13:24 1\nBolnicu Meljine vratiti u sistem javnog zdravstva\nGrađanski pokret URA pozvao je Vladu Crne Gore da što prije riješi problem sa Bolnicom Meljine, te da nađe način kako da tu zdravstvenu ustanovu uvrstiti u sistem javnog zdravstva.\nIz te partije je ocijenjeno da je Vlada Crne Gore "najodgovornija za sadašnju situaciju u toj bolnici".\nPredsjednik novskog odbora URA Nikola Radman podsjeća da je "upravo Vlada ovu bolnicu neuspješno privatizovala 2008. godine svom dugogodišnjem partneru i finansijeru kojeg se ovih mjeseci odriču – Atlas grupi Duška Kneževića".\n“Radnici ove zdravstvene ustanove ne smiju biti kolateralna šteta još jedne neuspjele privatizacije i ispaštati zbog nesposobnosti i neumijeća odgovornih. Imamo situaciju da sve veći broj ljekara ove zdravstvene ustanove napušta svoja radna mjesta zbog kašnjenja plata i nesigurne budućnosti u ovoj ustanovi. Vlada mora odgovarati i pruzeti korak ka tome time što će ovu zdravstvenu ustanovu važnu za Herceg Novi i Crnu Goru ponovo vratiti pod okrilje javnog zdravstva", ističe Radman.\nOn je rekao da u Građanskom pokretu URA podržavaju proteste radnika ove bolnice i da će biti uz njih u bilo kojoj varijanti ukoliko procijene da im URA može biti od pomoći.\n“Krajnje je vrijeme da se u ovoj državi ustanovi princip odgovornosti i da građani ne ispaštaju zbog pogubnih odluka nesposobne Vlade”, zaključuje na kraju Radman.\nURA Bolnica Meljine\n"Vlada shvatila da dalje neće moći"\n18. 10. 2019. 1\nURA: Sankcionisati farmu svinja u Spužu\nURA aplicira za članstvo u internacionali "zelenih"\nKvar na aparatu dokaz otupjelosti nadležnih


Zbog protesta građana: Catherine Ashton želi što prije doći u BiH\nNaslovnica Bosna i Hercegovina Zbog protesta građana: Catherine Ashton želi što prije doći u BiH\nBiH – Maja Kocijančić, glasnogovornica visoke predstavnice Evropske unije (EU) za vanjsku politiku i sigurnost Catherine Ashton, za Anadolu Agency (AA) je istakla da „Ashtonova želi doći u posjetu BiH što je prije moguće”.\nNaglasila je da Ashtonova želi što prije održati sastanak sa bh. liderima kako bi razgovarali o posljednjim dešavanjima i protestima u toj zemlji.\nNapomenula je da Ashtonova smatra kako bh. političari moraju učiniti nešto kako bi odgovorili na proteste i zahtjeve građana koji svakodnevno izlaze na ulice. Ocjenjuje kako građani BiH imaju svako legitimno pravo da protestuju na miran i demokratski način, kao što je to praksa u svim demokratski uređenim zemljama.\n“Stav EU-a je jasan, a to je da politički lideri u BiH moraju reagirati na zahtjeve i želje građana i na ono što ljudi traže”, kazala je Kocijančić, dodajući kako će Ashtonova na sastancima sa liderima u BiH razgovarati i o provedbi presude Sejdić-Finci.


Ponovo odloženo suđenje za paljenje kuće novinara Jovanovića, nije došao optuženi Simonović | Blok vesti\nPonovo odloženo suđenje za paljenje kuće novinara Jovanovića, nije došao optuženi Simonović\nBivši predsednik Opštine Grocka Dragoljub Simonović, optužen za podstrekavanje na paljenje kuće novinara Milana Jovanovića, ni danas nije došao na suđenje zbog čega je ono još jednom odloženo.\nDragoljub Simonović Foto: Srđan Ilić\nNaredno suđenje zakazano je za 11. januar 2021. godine, za kada je sudija najavio kraj procesa, prenosi Udruženje novinara Srbije.\nSimonović ni juče nije došao u sud jer mu je, kako je rekla njegova odbrana, pozlilo posle vađenja zuba.\nNa današnje ročište, peto u nizu koje je odloženo, nisu došli ni optuženi, ni njegov advokat Ivica Vuković koji je juče to najavio u sudnici, naveo je UNS.\nDrugi advokat optuženog Viktor Gostiljac, dostavio je danas sudu lekarski nalaz Doma zdravlja Grocka u kojem se navodi da Dragoljub Simonović nije došao u sud jer mu je ponovo pozlilo i ima glavobolju.\nKako bi proverio lekarski nalaz iz Vrčina koji su juče dostavili advokati Simonovića, sudija Slavko Žugić zatražio je od komisije sudskih veštaka na Stomatološkom fakultetu u Beogradu da sastave izveštaj da bi se utvrdilo da li je bivši predsednik opštine Grocka zbog zubobolje zaista bio opravdano odsutan, podsetio je UNS.\nU Palati pravde danas su bila dvojica optuženih za saučesništvo u paljenju kuće novinara: policajac iz Grocke Vladimir Mihailović i Igor Novaković.\nU sudnici ponovo nije bio Aleksandar Marinković koji se tereti da je direktni izvršilac tog krivičnog dela, a kome se sudi u odsustvu, zbog bekstva.\nU subotu, 12. decembra navršile su se dve godine kako je novinaru Žig infa Milanu Jovanoviću u podmetnutom požaru izgorela kuća u Vrčinu, a sada je izvesno i da će sudski proces, koji je počeo u aprilu 2019, ući u narednu godinu.\nPrevious articleO Kosovu iza zatvorenih vrata: Bez izjava posle sastanka Vučića i kosovskih Srba, sednica skupštinskog Odbora zatvorena za javnost\nNext article(UŽIVO) PARTIZAN – MLADOST: Marković nastavlja golgetersku seriju 4:0 (VIDEO)


Gradonačelnik razgovarao s predstavnicima Udruženja penzionera Federacije BiH\n5.9.2017. Gradonačelnik Brčko distrikta BiH Siniša Milić razgovarao je danas s predstavnicima Udruženja penzionera Federacije BiH o pitanjima koja se tiču pomoći koja dolazi od strane Vlade Brčko distrikta BiH, a ogleda se u jednokratnoj novčanoj pomoći, subvencijama za električnu energiju i finansijskoj pomoći za banjsko-klimatsko liječenje ove populacije za koju se iz gradskog budžeta godišnje izdvaja 100.000 KM.\n„Načinio sam prvi korak i na licu mjesta kroz neposredan razgovor čuo sam šta muči penzionere. Mislim da je to dobar način da krenemo u rješavanje problema koji ih tište. Iniciran je problem cijene lijekova s obzirom da veliki broj penzionera izdvaja veliki dio svojih ionako niskih primanja za nabavku lijekova“, istakao je gradonačelnik Milić.\nOn je najavio da će u saradnji s predstavnicima Odjeljenja za zdravstvo i ostale usluge i Fonda zdravstvenog osiguranja, koji se bave ovom problematikom, razmotriti ovaj problem s ciljem iznalaženja načina za njegovo rješavanje.\nPredstavnici Udruženja penzionera koji penzije primaju iz Fonda PIO/MIO FBiH zahvalili su gradonačelniku na današnjoj posjeti koja im, kako su istakli, mnogo znači, jer su imali priliku da dobiju informacije o redovnim aktivnostima Vlade Brčko distrikta BiH, ali i da predoče navedene probleme sa kojima se susreću, kao i problem korištenja prostorija za rad Udruženja.\nIsmet Bešić, predsjednik Udruženja, izrazio je nadu da će današnji sastanak s prvim čovjekom Distrikta uroditi plodom te da će se i nadležni šefovi odjeljenja te predstavnici relevantnih institucija u narednom periodu uključiti u rješavanje tema sastanka.


MNE Sport - CKB - PARTNER\nCKB - PARTNER\nMoramo posebno da naglasimo činjenicu da smo tražeći najbolji e-commerce sistem koji bi koristili na našim platformama došli do šaltera crnogorske komercijalne banke i tamo dobili sve informacije i uslove koji se moraju ispuniti za korištenje njihovog servisa. Znajući da je to jedan od najnaprednijih sistema te vrste na Balkanu pa i šire i da ga koriste sve velike kompanije u Crnoj Gori samo smo se nadali da ćemo biti u tu grupu povlaštenih klijenata korisnika sistema.\nMeđutim, CKB je prepoznala potencijal koji imamo i našu namjeru da se pripremimo za nezadrživi rast internet trgovine kod nas kao što je trenutna situacija u razvijenom svijetu.\nKompanija MANIX je vlasnik portala rezervacija.me na kojem pomoću ovog sistema možete rezervisati i kupiti karte za sportska, kulturna i druga dešavanja. Tokom godine na portalu mnesport.me treba da počne sa radom sportski webshop ali o tome ćete biti detaljno obaviješteni kad dođe vrijeme.\nSve transakcije se obavljaju direktno preko sistema CKB-a i time je zagarantovana maksimalna sigurnost i tajnost podataka. Sve reklamacije možete podnijeti direktno CKB ili pozivom na brojeve telefona kompanije MANIX istaknute na portalima.


Sportski program trećeg vikenda novembra – RADIO TELEVIZIJA BOR\nSportski program trećeg vikenda novembra\nU derbiju začelja prvoligaške tabele, u subotu, u 17 sati, košarkašice Bora dočekuju subotički Spartak. Oba tima ostvarila su po pobedu u osam utakmica, po čemu su bolja jedino od ekipe Šapca, pa ovu utakmicu vide kao jednu od najvažnijih u borbi za opstanak u najjačem rangu. Ekipa Bora time ulazi i u seriju utakmica kojima može značajno da popravi plasman, jer nakon Spartaka dočekuje i ekipu Šapca, pa zatim gostuje Vrbasu koji je u sredini tabele.\nBorski košarkaši u subotu gostuju Radniku, u Surdulici, ekipi koja je u dosadašnjem toku prvenstva ostvarila najbolji učinak od šest pobeda i samo jednim porazom, od Morave u Vladičinom Hanu.\nBorske rukometašice u nedelju, u 18 sati, dočekuju novosadsku Minakva Vojvodinu, ekipu koja je u osam superligaških utakmica zabeležila tri pobede, nerešen ishod i četiri poraza. Ekipa Zaječara unapred je gostovala Jagodini, zbog obaveza domaće ekipe u EHF kupu. Jagodina je dobila i devetu uzastopnu utakmicu u novoj sezoni- 28:24.\nOdbojkašice Majdanpeka u subotu, u 18 sati, dočekuju Knjaževac. Ekipa Zaječara domaćin je Kuršumliji u nedelju, u 16 sati, a borske odbojkašice gostuju u subotu drugoplasiranoj Pandi, u Vranju, timu koji je zabeležio četiri trijumfa u pet utakmica sezone.\nUtakmice pretposlednjeg jesenjeg, 14. kola Zone istok na programu su u nedelju, u 13 sati. Fudbaleri Slatine dočekuju kladovski Brodoremont, a derbi je na programu u Zaječaru, gde se sastaju Timok i Timočanin.\nFudbaleri Bora u pretposlednjem kolu okružnog ranga dočekuju Šarbanovac, prvog dana vikenda, takođe u 13 sati.\nRival Kluba malog fudbala Bor u nedelju uveče, u Bujanovcu, je domaći BSK. Minersi u nedelju gostuju niškom Radničkom koji je, sa 25 golova u četiri kola, najefikasnija ekipa lige. Zaječarski Timok dočekuje ekipu Putinženjeringa u ponedeljak, u 21 sat.\nTags: fudbal, futsal, istok, klub malog fudbala, košarka, košarkašice, liga, odbojka, odbojkasice, okruzna liga, rukomet, rukometasice, zona istok\nPrevious Odigrane utakmice osmog kola rukometne Super lige\nNext Bor kandidat za domaćina Balkanskog prvenstva u bodi bildingu i fitnesu 2020. godine\n55 minuta ago Branislava Ilić


Laktaši: Bajkeri Moto kluba "Škorpion" krenuli jutros na promotivno putovanje | Laktaši - Glas Laktaša - Nezavisni online magazin\nLaktaši: Bajkeri Moto kluba “Škorpion” krenuli jutros na promotivno putovanje\nLAKTAŠI, 07. juna – Moto klub “Škorpion” je osnovan prije 14 godina sa ciljem da unaprijedi zabavni, avanturistički, manifestacioni turizam na području opštine Laktaši.\nDanas za ove momke možemo reći da su najbolji ambasadori Laktaša, ljudi sa velikim srcem koji već desetak godina pomažu mladim studentima, slabo situiranim porodicama kroz razne vrste pomoći od finansijskih do robnih. Prvi su pokrenuli akciju pomaganju unesrećenim ljudima u poplavama 2014. godine kao i akcije čišćenja.\nCilj ovih mladih ljudi je da putovanjem na koje kreću danas, put u Srbije, Hrvatske, BiH i Crne Gore, predstave turističke potencijale kako naše opštine tako i Republike Srpske. Takođe će promovisati svoju 9. manifestaciju “Moto susreti 2018” koja se održava u okviru Laktaškog ljeta, od 18.07. do 21 07. u kampu u Miloševcima na obali Vrbasa. Svjedoci smo da ovaj događaj svake godine okupi oko 10 000 osoba iz cijele Evrope.\nPredsjednik kluba je Dragan Savić a organizator ovog promotivnog putovanja, na koje su krenuli jutros je Dalibor Radetić.\n“Drago nam je da ste odlučili da pratite sve navedeno i da imate sluha za isto, jer ovo je kategorija koja nije ni sportska ni manifestaciona i nemaju neko svoje resorno ministarstvo ni Zakon po kojem bi djelovali, jednostavno nisu prepoznati. Samoinicijativno će obići mnoge turističke destinacije u pomenutim zemljama i naći načina da još više unaprijede Laktaše kao destinaciju koju vrijedi posetiti”, kažu za “Glas Laktaša” iz Turističke organizacije Laktaši.\nPrethodni tekstDobra ideja ZLATA vrijedi, NJEGOVA je zasmijala region (FOTO)\nSledeći tekstVruće i SPARNO uz pljuskove sa GRMLJAVINOM, temperatura do 32 stepena


Beograd dobija najmoderniju, jedinu potpuno pokrivenu pijacu u ovom dijelu Evrope – DOM INFO |\nGradonačelnik Beograda Siniša Mali obišao je radove na izgradnji nove Palilulske pijace, koji bi trebalo da budu završeni na proljeće iduće godine.\nOn je rekao i da će po njihovom završetku Palilulska biti najmodernija i jedina potpuno pokrivena pijaca u Beogradu, ali i u ovom dijelu Evrope.\nVrijednost radova je oko 1,3 milijarde dinara, odnosno oko 11 miliona evra, rekao je Mali i podvukao da se investicija ne finansira iz kredita, već iz sopstvenih sredstava “Gradskih pijaca”.\nPrema njegovim riječima, pijaca će imati četiri nivoa – dva nivoa podzemnih garaža, jedan za kupce, a jedan za zakupce, kako ne bi dolazilo do problema sa parkiranjem i gužvama, dok će pijaca biti u prizemlju, a iznad nje nivo sa restoranima, kafićima i lokalima za prodaju suvenira i rukotvorina iz Srbije.\n“Ovo će biti primer kako svaka pijaca u našem gradu treba da izgleda”, rekao je Mali novinarima i najavio da će u okolini pijace biti sređene fasade na Petoj gimnaziji i nekoliko drugih zgrada.\nGradonačelnik je dodao da su u posljednje četiri godine već uvedene promjene na pijacama – postavljeno je 1.600 novih tezgi, 1.300 repariranih, uz urđenje pijačnog prostora…\n“Pijace su nova, lepa slika Beorgada. Sugrađani mnogo vremena provode na pijacama, okupljaju se, provede vikende i hoćemo da one budu ogledni primer lepšeg i boljeg Beograda za koji se borimo”, rekao je Mali.\nUkazao je da se investicija ne finansira iz kredita, već iz sopstvenih sredstava JKP “Gradske pijace”, što, kaže, dovoljno govori koliko je bila važna konsolidacija gradskih finansija.\n“Koliko je bilo važno da vratimo dugove i kredite koje je ostavila prethodna gradska vlast, kako bi sada novac koji smo uštedeli, kao što su i ‘Pijace’ uštedele, i investirali u sve što građanima treba, nove pijace, arkove, fasade… a sve da bi grad bio bolje i lepse mešto za život”, rekao je Mali.\nPredsjednik opštine Palilula Aleksandar Jovičić rekao je da su građani mislili su da je “samo neka priča” da će se izgraditi moderna pijaca na Paliluli u budućnosti, ali da se to sada dešava, te da građani mogu da vjeruju da će nadležni završiti i druge projekte, koji su započeti ili su u planu.\n“Ovo je jedini i najbolji način kako da steknete poverenje građana, da ljudi razlikuju one koji žele da zaustave projekte i sve im je nešto teško i nešto im se ne sviđa i misle da ništa ne treba da se razvija i da bude lepše i bolje, a ovo je pokazatelj da je politika koju sprovodi gradonačelnik razvoj Beograda”, rekao je Jovičić.


Letovanje Grčka Stavros Vila Alexander Inn\n-Organizator putovanja i partnerska agencija na destinaciji obezbeđuju po jednog predstavnika agencije koji govori srpski jezik, čiji je posao da bude na usluzi putnicima oko davanja neophodnih informacija i pomoći na licu mesta. Predstavnik nema obavezu da obilazi putnike svakog objekta. Predstavnik sa gostima komunicira preko info tabli u smeštajnim objektima, na kojima je objavljeno vreme i mesto redovnog svakodnevnog dežurstva na određenom mestu u letovalištu gde ga putnici kontaktiraju po potrebi. Predstavnik agencije ne obilazi goste u vilama i apartmanima. Drugi i šesti dan po dolasku predstavnik agencije drži info sastanak gde se putnici mogu dobiti potrebne informacije i tih dana nema redovnih dežurstava. Redovna dežurstva su u danima kada nema info sastanaka. Predstavnik agencije je na raspolaganju putnicima u radno vreme i ukoliko je to potrebno u hitnim slučajevima (bolest, nesreća, nezgoda, smrt, kvarovi u apartmanu…) van radnog vremena (uveče, rano ujutro). Predstavnik nije obavezan da svo vreme provodi sa putnicima. Ukoliko Predstavnik sa putnicima sklopi bilo kakav ugovor/dogovor koji nije deo Ugovora sklopljenog u prostorijama agencije. Organizator putovanja neće imati nikakve obaveze vezane za taj ugovor/dogovor. Putnik je dužan sve reklamacije prijaviti predstavniku agencije na licu mesta na info sastanku ili na prvom sledećem redovnom dežurstvu kako bi isti, zajedno sa Organizatorom odmah reagovao i reklamaciju uklonio u najkraćem mogućem roku i napravio zapisnik o reklamaciji. Reklamacije vezane za eventualne kvarove u smeštajnim jedinicama i slično, koje nisu prijavljene na licu mesta, za koje nije napravljen zapisnik koji dobijaju obe strane, a koje putnici prijave po dolasku u Srbiju neće biti uzete u obzir prilikom naknadne reklamacije. Predstavnik na destinaciji stacioniran je na mestu koje je najoptimalnije za putnike na destinaciji (kancelarija partnerske agencije, recepcija ili drugo mesto pogodno za posetu putnika). U svakom smeštajnom objektu nalazi se INFO TABLA (jasno obeležena) gde putnici mogu pronaći sve neophodne informacije o destinaciji, kao što su: broj telefona predstavnika, mapa sa ucrtanim vremenom i mestom dežurstva, lekarske ordinacije, lokalne taksi službe itd. Putnici su u obavezi da se informišu o dežurstvima predstavnika preko INFO TABLE. U slučaju neprimerenog ponašanja turista prema predstavniku agencije (pretnje, psovanje, vređanje, vikanje, fizički kontakt…), a prema subjektivnom osećaju predstavnika agencije, predstavnik prekida svaku komunikaciju sa putnicima, dok je u slučaju fizičkih napada dužan prijavu podneti nadležnim organima, a putnici se za sve probleme u toku daljeg boravka obraćaju nadležnim lokalnim institucijama. Putnici su u obavezi da poštuju kućni red, kao i druge putnike, te će za svako uznemiravanje biti pozvani lokalni nadležni organi.\n© BG Autentik / Ukupno poseta: 1332277\tjuče: 1618\tdanas: 1060 / SiteMap


ZBOG IZMENA ZAKONA O JAVNIM NABAVKAMA MNOGA OD IZDVOJENIH PREDUZEĆA NISU U MOGUĆNOSTI DA KONKURIŠU ZA POSLOVE U JAVNIM PREDUZEĆIMA\nPredstavnici javnih preduzeća zatražili su da se razmotri mogućnost ponovnog pripajanja pojedinih firmi koje su u okviru restrukturiranja izdvojene iz matičnih.\nObrazloženje koje su naveli predstavnici je da se te firme ne bave osnovnom delatnošću.\nNa okruglom stolu o položaju i perspektivama zavisnih preduzeća u ogranizaciji Novog magazina rečeno je da su u restukturiranju javnih preduzeća od 2003. godine, na bazi preporuka MMF-a, izdvojeni i delovi koji su deo osnovnog procesa rada u javnim preduzećima.\n"Stav Vlade je da više ne želimo da damo ni jedan jedini dinar na gubitaše. Preduzeća moraju sama da se snađu", kazao je Novaković.\nDirektor Termoelektrana i kopova "Kostolac" Dragan Jovanović kazao je da su prilikom izdvajanja delova koji se ne bave osnovno delatnošću izdvojene firme bez kojih to preduzeće ne može da se funkcioniše.\n"Izdvojena je kompletna delatnost održavanja, kao i tehnološki proces sa specijalizovanom opremom i specijalizovanim kadrovima. Bez toga firma ne može da funkcioniše", kazao je Jovanović.\nKako rešenje problema, on je predložio da se posle analize pojedine firme vrate u sastav držanih preduzeća ili da im se omoguće beneficije u procesu javnih nabavki kako bi mogle da obavljaju poslove onako kako su to činile ranije.\nJovanović je kazao da je iz Termoelektrana i kopova "Kostolac", koje posluje u okviru Elektroprivrede Srbije (EPS), izdvojeno šest firmi sa oko 2.000 zaposlenih.\nNa skupu je rečeno da zbog izmena Zakona o javnim nabavkama mnoga od izdvojenih preduzeća nisu u mogućnosti da konkurišu za poslove u javnim preduzećima.\nDirektor Elektrovojvodine Srđan Kružević kazao je da su javna preduzeća prinuđena ili da ne poštuju odluku Vlade Srbije iz 2004. godine po kojoj treba da obezbede poslove izdvojenim firmama, ili da krše Zakon o javnim nabavkama. On je kazao da je bilo predviđeno da se restrukturiranje javnih preduzeća i privatizacija odvojenih firmi završi do 2007. godine, ali da ni do, 2013, problem još nije rešen.\nKružević je kao primer preduzeća koje možda nije trebalo izdvajati naveo firmu Energosoft, koja je napravila i održava informacioni sistem Elektrovojvodine.\n"Energosoft je privatizovan i sada mu Elektrovojvodina plaća tri miliona dinara za usluge", kazao je Kružević, ocenjujući da bi ta usluga verovatno manje koštala Elektrovojvodinu da preduzeće nije izdvojeno.\nPomoćnik ministra saobraćaja Srbije Milutin Popović ocenio je da restrukturiranje Jat ervejza koje je započeto 2002. godine nije urađeno kako treba, navodeći da je u tom procesu izdvojena Jat tehnika neophodna za osnovno poslovanje preduzeća. Popović je kazao da Jat tehnika sada 50 odsto poslova obavlja za strane firme, i da je neopohdno da se redefinišu odnosi sa Jat ervejzom.\nNa osnovu tog redefinisanja, dodao je Popović, Jat ervejz bi trebalo da plati 10 miliona evra manje za usluge održavanja aviona Jat tehnici u ovoj godini nego u 2012.\nNa okrulom stolu Novog magazina rečeno je da je u oko 70 firmi koje su izdvojene iz javnih preduzeća zaposleno više desetina hiljada radnika.


Država „Milenijum timu“ prošle godine dala poslove vredne gotovo 12 miliona evra a oni tuže JUGpress - JUGPRESS\nKompanije u vlasništvu biznismena Ivana Bošnjaka i Stojana Vujka, uključujući i njihovu najpoznatiju „Milenijum tim“, dobile su desetine poslova od države tokom prethodne godine, u vrednosti od 12 miliona evra, otkriva KRIK. Ovi biznismeni su bliski ministru finansija Siniši Malom, kako je KRIK ranije pisao – njegovom bratu su, preko svoje firme, dali na korišćenje automobil i stan.\nOva dvojica vlasnika kompanije “Milenijum tim” su tužili osnivača Regionalne informativne agencije JUGpress i glavnu i odgovornu urednicu Ljiljanu Stojanović za “duševni bol” zbog istih tekstova za koje je tužila i kompanija.\nVlasnici traže dva miliona dinara odštetu a kompnija je svoj zahtev sa 200.000 evra zbog dva izveštaja sa press konferencija smanjila na 200 evra posle stalnih prozivki u medijima zbog ugrožavanja opstanka lokalnih redakcija.\nSamo tri njihove firme – „Milenijum tim“, „Institut Goša“ i „KBV Datakom“, tokom prošle godine dobile su 17 državnih poslova vredih najmanje 1,43 milijarde dinara, odnosno oko 12 miliona evra, otkriva KRIK. Neke od njih „Milenijum tim“ dobio je u konzorcijumu sa drugim firmama, dok je deo poslova dobio samostalno. Često su bili i jedini ponuđači, odnosno jedina firma koja se prijavila na javnu nabavku.Sve Bošnjakove i Vujkove firme\nOsim ove tri kompanije, Bošnjak i Vujko u Srbiji imaju i firme „MT Gastel”, „Millennium resorts“, „Alea Consulting”, „Mostogradnja ing”, „Industrija mehanizacije i traktora”, „Millennium properties“, „MTT air services“, „Millennium Property Management“, „Industrija mašina i traktora“, „Kop Top Project“. U Hrvatskoj posluju preko kompanije „Millennium Adria“, dok su u Crnoj Gori i Bosni i Hercegovini pod prepoznatljivim imenom „Millennium team“.\nNajvrednije poslove dobila je njihova najpoznatija firma „Milenijum tim“, pokazuje dokumentacija koju je prikupio KRIK. Državna preduzeća angažovala su ovu kompaniju za više od 11,5 miliona evra da izvrši preventivne radove na zaštiti od poplava u Nišu, raščisti teren od neeksplodiranih mina, izgradi puteve u beogradskom groblju kućnih ljubimaca, rekonstruše šumske puteve, novu scenu za Beogradsko dramsko pozorište i, kao najvredniji posao, izgradi novu crpnu stanicu Vračar za Beogradski vodovod i kanalizaciju.\nKo sve angažuje Vujkove i Bošnjakove firme\nMeđu državnim preduzećima koja su dodeljivala poslove „Milenijum timu“ i drugim firmama su Ministarstvo prosvete, nauke i tehnološkog razvoja, Beogradski vodovod i kanalizacija, Srbijašume, Kancelarija za upravljanje javnim ulaganjima i Kancelarija za informacione tehnologije i elektronsku upravu, Direkcija za građevinsko zemljište i izgradnju Beograda, Grad Niš i državno preduzeće SPV Nišava, Infrastruktura železnice Srbije, Elektroprivreda Srbije, Beogradsko dramsko pozorište i Ratel.\nKRIK je ranije otkrio da brat ministra Predrag Mali godinama vozi „audi“ koji je prvo bio registrovan na „Milenijum tim“, a zatim na „KBV datakom“.\nKupovina banje i vinogradi\nOsim vrednih poslova, firme Vujka i Bošnjaka dobijaju i druge pogodnosti od države. Krajem 2020. godine država je njihovoj firmi „Milenijum resorts“ dala 10 miliona evra nepovratne pomoći da u Vranjskoj banji, na prostoru kompleksa koji su prethodno kupili, započnu izgradnju velnes centra. Kupovinu zemljišta i stacionara ove banje Savet za borbu protiv korupcije ocenio je kao nezakonitu jer je zemljište prodato po ceni deset puta manjoj od ranije procenjene vrednosti. Osim za banjski turizam, Vujko i Bošnjak zainteresovani su i za proizvodnju vina, pa su preko svoje firme kupili i zakupili stotine hektara vinograda u okolini Leskovca.\nStručnjaci su tada za KRIK rekli da je u pitanju klasičan primer korupcije.\nAgencija za sprečavanje korupcije je, nakon otkrića KRIK-a, pogledala slučaj i izjavila da nema osnova da pokrene postupak protiv Malog.